open-index/open-wikipedia-markdown huggingface dataset:
కాబూల్

**కాబుల్** (/ˈkɑːbʊl, kəˈbʊl/; Pashto: کابل‎, romanized: Kābəl; Dari: کابل‎, romanized: Kābol, ఆంగ్లం:kabul) ఆఫ్ఘనిస్తాన్ దేశ రాజధాని, ఆ దేశంలో అతిపెద్ద నగరం, ఇది ఆ దేశానికి తూర్పు భాగాన ఉంది. పట్టణీకరణ వల్ల కాబూల్ ప్రపంచంలోనే 75వ అతిపెద్ద నగరంగా రూపు దిద్దుకుంది.

కాబూల్ నగరం హిందూఖుష్ పర్వత శ్రేణులపై 1790 మీటర్ల ఎత్తులో ఉంది, ఇది ప్రపంచంలోనే ఎత్తైన రాజధానుల్లో ఒకటి. దాదాపు 3500ల సంవత్సరాల చరిత్ర గల ఈ నగరం సుమారుగా ఇస్తాంబుల్ ఇంకా హనోయ్ నగరాలకు మధ్యలో ఉంది - పురాతన సిల్కు రోడ్డులో ఈ నగరం ఒక ప్రధాన భాగంగా ఉండేది.

19 వ శతాబ్దం ప్రారంభంలో, బ్రిటీష్ వారు కాబుల్ నగరాన్ని ఆక్రమించారు, కానీ విదేశీ సంబంధాలను ఏర్పరచుకున్న తరువాత, వారు ఆఫ్ఘనిస్తాన్ నుండి అన్ని బలగాలను ఉపసంహరించుకోవలసి వచ్చింది. ఈ నగరం 1979 లో సోవియట్‌లచే ఆక్రమించబడింది, కానీ 1988 జెనీవా ఒప్పందాలు కుదుర్చుకున్న తర్వాత వారు కూడా ఈ నగరాన్ని విడిచి వెళ్ళవలసి  వచ్చింది. 1990 లలో వివిధ తిరుగుబాటు సమూహాల మధ్య జరిగిన అంతర్యుద్ధం నగరానికి చెందిన చాలా భాగాన్ని నాశనం చేసింది, ఫలితంగా అనేక మంది ప్రాణాలు కోల్పోయారు.  2001-2021 ఆఫ్ఘనిస్తాన్ యుద్ధ సమయంలో, నాటో(NATO) తో సహా దళాల మద్దతుతో స్వీయ పరిపాలనలో ఉంది. 2021 ఆగస్టు 15 న, కాబూల్ను మళ్లీ తాలిబాన్ యోధులు స్వాధీనం చేసుకున్నారు, కాబూల్‌ను స్వాధీనం చేసుకోవడంతో తాలిబాన్ ఆఫ్ఘనిస్తాన్‌పై తిరిగి నియంత్రణ సాధించడానికి ప్రయత్నిస్తుంది.

## మూలాలు
నా లవ్ స్టోరీ

**నా లవ్ స్టోరీ** 2018లో విడుదలైన తెలుగు సినిమా. అశ్విని క్రియేషన్స్ బ్యానర్ పై గుత్తికొండ లక్ష్మి నిర్మించిన ఈ సినిమాకు శివ గంగాధర్ దర్శకత్వం వహించాడు. మహీధర్ , సోనాక్షి సింగ్ రావత్, సోనాక్షి,  తోటపల్లి మధు,  శ్రీమన్నారాయణ ప్రధాన పాత్రల్లో నటించిన ఈ సినిమా 29 జూన్ 2018న విడుదలైంది.

## కథ
ప్రశాంత్ ( మహీధర్ ) జీవితాన్ని బాగా ఎంజాయ్ చేసే అబ్బాయి, వారు ఉండే అపార్టుమెంటులో నివసించే నందిని(సోనాక్షి సింగ్ రావత్) ని చూసి ప్రేమలో పడతాడు. నందిని కూడా ప్రశాంత్ ని ప్రేమిస్తుంది అయితే అనుకోని కారణాల వల్ల ఇద్దరి మధ్య మనస్పర్థలు వస్తాయి వాటిని దాటుకొని పెళ్లి కోసం పెద్దలను ఆశ్రయించగా ఇరు కుటుంబాల పెద్దలు కూడా అంగీకరించరు . దాంతో ప్రశాంత్ – నందిని లు తీవ్ర నిర్ణయం తీసుకుంటారు . ప్రశాంత్ – నందిని లు తీసుకున్న తీవ్ర నిర్ణయం ఏంటి ? ఆ నిర్ణయంతో పెద్దలు వాళ్ళ పెళ్ళికి ఒప్పుకున్నారా ? ఈ ఇద్దరు ఎలా ఒక్కటయ్యారు? అనేది మిగతా సినిమా కథ.

## నటీనటులు
*మహీధర్   
*సోనాక్షి సింగ్ రావత్
*తోటపల్లి మధు
*శివన్నారాయణ
*చమ్మక్ చంద్ర

## సాంకేతిక నిపుణులు
*బ్యానర్: అశ్విని క్రియేషన్స్
*నిర్మాత : లక్ష్మి
*దర్శకత్వం : శివ గంగాధర్
*సంగీతం : వేద నివాస్
*ఎడిటర్: నందమూరి హరి
*సినిమాటోగ్రఫీ: కిరోన్
*పాటలు: శివశక్తి దత్తా, భువనచంద్ర
*సహా నిర్మాత: కే.శేషగిరి రావు

## మూలాలు

వర్గం:2018 తెలుగు సినిమాలు
మైనంపల్లి రోహిత్

**డాక్టర్ మైనంపల్లి రోహిత్ రావు** తెలంగాణ రాష్ట్రానికి చెందిన వైద్యుడు, రాజకీయ నాయకుడు, సామజిక సేవకుడు, వ్యాపారవేత్త, ట్రావెల్ ఇన్‌ఫ్లూయన్సర్. ఆయన మైనంపల్లి సోషల్ సర్వీస్ ఆర్గనైజేషన్ సంస్థ ద్వారా సేవ కార్యక్రమాలు నిర్వహిస్తున్నాడు.

## జననం, విద్యాభాస్యం
మైనంపల్లి రోహిత్ 1997 నవంబరు 1 న హైదరాబాద్ లో మైనంపల్లి హన్మంతరావు, వాణి దంపతులకు జన్మించాడు. ఆయన మేడ్చల్‌ లోని మెడిసిటీ వైద్య కళాశాల నుండి ఎంబిబిఎస్ పూర్తి చేసి రెండు బంగారు పతకాలను అందుకున్నాడు.

## సామజిక కార్యక్రమాలు, రాజకీయ జీవితం
మైనంపల్లి రోహిత్ మైనంపల్లి సోషల్ సర్వీస్ ఆర్గనైజేషన్ అనే సంస్థను ఏర్పాటు చేసి వివిధ సామాజిక సేవ కార్యక్రమాలను నిర్వహిస్తున్నాడు. ఆయన కరోనా సమయంలో నిరుపేదలకు తన సంస్థ ద్వారా ఆర్థిక, నిత్యావసరాలను అందజేశాడు. ఆయన 2023 తెలంగాణ శాసనసభ ఎన్నికల్లో మెదక్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి పద్మా దేవేందర్ రెడ్డిపై 10,157 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు

వర్గం:1997 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2023)
మథిలుకల్

**మథిలుకల్**, 1990 మే 18న విడుదలైన మలయాళ సినిమా. వైకోమ్ ముహమ్మద్ బషీర్ స్వీయచరిత్ర మథిలుకల్ నవల అధారంగా అడూర్ గోపాలక్రిష్ణన్ రచించి, దర్శకత్వం వహించి, నిర్మించిన సినిమా ఇది. వైకుం మహమ్మద్ బషీర్ పాత్రలో మమ్ముట్టి నటించగా, కెపిఎసి లలిత కథానాయిక నారాయణికి గాత్రదానం చేసింది. మురళి, రవి వల్లథోల్, శ్రీనాథ్ తదితరులు ఇతర ప్రధాన పాత్రల్లో నటించారు. ఈ సినిమా వెనిస్ చలన చిత్రోత్సవంలో ప్రదర్శించబడింది. 1990లో జరిగిన భారత జాతీయ చలనచిత్ర పురస్కారాలలో ఈ సినిమా నాలుగు అవార్డులను గెలుచుకుంది.

2013, ఏప్రిల్ నెలలలో జరిగిన భారతీయ సినిమా శతదినోత్సవం సందర్భంగా, *ఫోర్బ్స్* పత్రిక ఈ సినిమాలోని మమ్ముట్టి నటనను "భారతీయ సినిమాలోని 25 గొప్ప నటనా ప్రదర్శనల" జాబితాలో చేర్చింది.

## కథా నేపథ్యం
వైకం ముహమ్మద్ బషీర్ జైలు జీవితం, జైలులోని మహిళా ఖైదీ నారాయణి మధ్య ప్రేమపై నేపథ్యంలో రూపొందిన సినిమా ఇది. ఆమె సినిమా అంతటా కనిపించకుండా ఉంటుంది.

## నటవర్గం
* మమ్ముట్టి (వైకం మహమ్మద్ బషీర్)
* మురళి (బషీర్ స్నేహితుడు)
* రవి వల్లథోల్ (రజాక్)
* శ్రీనాథ్ (అనియన్‌)
* కరమణ జనార్దనన్ నాయర్ (ఖైదీ)
* తిలకన్ (వార్డెన్‌)
* ఎంఆర్ గోపకుమార్
* అజీజ్ (ఇన్‌స్పెక్టర్‌)
* బాబు నంబూతిరి

## అవార్డులు
ఈ సినిమా విడుదలైనప్పటి నుండి ఈ క్రింది అవార్డులను గెలుచుకుంది:

; 1989 వెనిస్ చలన చిత్రోత్సవం (ఇటలీ )
* ఎఫ్.ఐ.పి.ఆర్.ఈ.ఎస్.సి.ఐ. అవార్డు - అడూర్ గోపాలక్రిష్ణన్
* యునిసెఫ్ అవార్డు - అడూర్ గోపాలక్రిష్ణన్

; **1989 [[భారత జాతీయ చలనచిత్ర పురస్కారాలు]]**

* జాతీయ ఉత్తమ దర్శకుడు - అడూర్ గోపాలకృష్ణన్
* జాతీయ ఉత్తమ నటుడు - మమ్ముట్టి (*ఒరు వడక్కన్ వీరగాథ*) సినిమాకి కూడా
* జాతీయ ఉత్తమ ఆడియోగ్రఫీ - ఎన్. హరికుమార్
* ఉత్తమ ప్రాంతీయ చిత్రం (మలయాళం)

; **1990 కేరళ రాష్ట్ర చలనచిత్ర పురస్కారాలు**
* ఉత్తమ కథ - వైకోమ్ మహమ్మద్ బషీర్

; **1990 ఏమియన్స్ ఇంటర్నేషనల్ ఫిల్మ్ ఫెస్టివల్ ([[ఫ్రాన్సు|ఫ్రాన్స్]])**
* ఓసిఐసి అవార్డు - అడూర్ గోపాలక్రిష్ణన్

; **2002 ఆబర్‌విలియర్స్ ఇంటర్నేషనల్ చిల్డ్రన్స్ ఫిల్మ్ ఫెస్టివల్ ([[ఫ్రాన్సు|ఫ్రాన్స్]])**  
* ఉత్తమ చిత్రం
* ఉత్తమ దర్శకుడికి గ్రాండ్ ప్రైజ్ - అడూర్ గోపాలక్రిష్ణన్

## మూలాలు

## బయటి లింకులు
*  
* ''మథిలుకల్'' మీద అడూర్ ఇంటర్వ్యూ

వర్గం:1989 సినిమాలు
వర్గం:మలయాళ సినిమాలు
వర్గం:1990 సినిమాలు
అమీన్ మంజిల్

**అమీన్ మంజిల్**, తెలంగాణ రాష్ట్ర రాజధాని హైదరాబాదులోని సికింద్రాబాద్ సమీపంలో ఉన్న చారిత్రక భవనం. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. అయితే, ఈ భవనం విషయంలో ఇద్దరు సోదరుల మధ్య వివాదాలు రావడంతో 2018లో ఈ భవనం కూల్చివేయబడింది.

## చరిత్ర
నిజాం కాలంలో హైదరాబాద్ స్టేట్ ఎగ్జిక్యూటివ్ కౌన్సిల్ సభ్యుడిగా పనిచేసిన నవాబ్ సర్ అహ్మద్ హుస్సేన్ అమిన్ జంగ్ బహదూర్ పేరును ఈ భవనానికి పెట్టారు. 1895లో మద్రాసు నుండి వచ్చిన అమీన్, మొదట్లో హైదరాబాద్‌ నిజాం ఆఫీసులో సహాయ కార్యదర్శిగా నియమించబడ్డాడు. కొంతకాలం తరువాత  సైదాబాద్ నిజాం దగ్గర ప్రధాన కార్యదర్శిగా చేరాడు. పుస్తకాల పట్ల ప్రేమవున్న కారణంగా అమీన్, హైదరాబాద్‌లోని అధికారుల నుండి వేరు చేయబడ్డాడు. సైదాబాద్ వద్ద ఉన్న అమీన్ మంజిల్ భవనంలో ఒక గ్రంథాలయాన్ని ఏర్పాటుచేశాడు. ఈ భవనం వరండాలపై భారతీయ, పాశ్చాత్య శైలులతో కూడిన ఆసక్తికరమైన వాల్ట్ రూఫ్‌లు ఉన్నాయి.

భారతీయ రచయిత రవీంద్రనాథ్ ఠాగూర్ వంటి అనేక ముఖ్య వ్యక్తులు ఆ భవనానికి విచ్చేసి ఆతిథ్యం స్వీకరించారు. 1980లలో నిజాం ఎగ్జిక్యూటివ్ ఆఫీసర్ మనవళ్ళు ఈ భవనాన్ని వేరొకరికి విక్రయించారు. భవనంలోని విలువైన పుస్తకాలు హిమాయత్‌నగర్ ఉర్దూ లైబ్రరీకి అందించబడ్డాయి.

## కూల్చివేత
ఒక ఐపిఎస్ అధికారికి ఈ భవనాన్ని ఆక్రమించాలనుకున్నాడు. చట్టపరమైన వివాదాల తరువాత అది అమీన్ జంగ్ వారసుల వద్దకు తిరిగి వచ్చింది. చాలా సంవత్సరాలు ఖాళీగా ఉన్న భవన మొత్తం నిర్మాణాన్ని కూల్చివేయడానికి దాదాపు ఒక నెల పట్టింది.

## మూలాలు

## బయటి లింకులు
* అమీన్ మంజిల్ ఫోటో

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
మర్రి శశిధర్ రెడ్డి

**మర్రి శశిధర్‌రెడ్డి** తెలంగాణ రాష్ట్రానికి చెందిన రాజకీయ నాయకుడు, జాతీయ ప్రకృతి విపత్తుల నివారణ సంస్థ మాజీ ఛైర్మన్‌. మర్రి శశిధర్‌ రెడ్డి ఉమ్మడి ఆంధ్రప్రదేశ్ మాజీ ముఖ్యమంత్రి మర్రి చెన్నారెడ్డి కుమారుడు.
## జననం, విద్యాభాస్యం
మర్రి శశిధర్‌రెడ్డి 24 ఆగష్టు 1955న తెలంగాణ రాష్ట్రం, హైదరాబాద్ లో మర్రి చెన్నారెడ్డి , సావిత్రి దేవి దంపతులకు జన్మించాడు. ఆయన  సెయింట్. స్టీఫెన్స్ కాలేజీ, యూనివర్సిటీ అఫ్ ఢిల్లీ నుండి 1967లో బిఎ (ఇంగ్లీష్) , 1971లో ఆచార్య ఎన్‌.జి.రంగా వ్యవసాయ విశ్వవిద్యాలయం నుండి బీఎస్సీ (అగ్రికల్చర్), 1973లో అమెరికాలోని కాన్సాస్ స్టేట్ యూనివర్సిటీ నుండి మాస్టర్స్ డిగ్రీ (అగ్రోనోమి) పూర్తి చేశాడు.

## రాజకీయ జీవితం
మర్రి శశిధర్‌ రెడ్డి తన తండ్రి అడుగుజాడల్లో రాజకీయాల్లోకి వచ్చి 1992లో సనత్‌నగర్  నియోజకవర్గం నుండి తొలిసారి ఎమ్మెల్యేగా గెలిచాడు. ఆయన 1994లో కాంగ్రెస్ అభ్యర్థిగా పోటీ చేసి టీడీపీ అభ్యర్థి శ్రీపతి రాజేశ్వర్ పై 6162 ఓట్ల తేడాతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు. మర్రి శశిధర్‌ రెడ్డి 1999లో టీడీపీ అభ్యర్థి శ్రీపతి రాజేశ్వర్ చేతిలో 16031 ఓట్ల తేడాతో ఓటమి పాలై, 2004లో టీడీపీ అభ్యర్థి శ్రీపతి రాజేశ్వర్ పై 9546 ఓట్ల మెజారిటీతో, 2009లో జరిగిన ఎన్నికల్లో తెరాస అభ్యర్థి టి. పద్మారావు గౌడ్ పై  8325 ఓట్ల మెజారిటీతో గెలిచాడు.

మర్రి శశిధర్‌ రెడ్డి 2004లో జాతీయ ప్రకృతి విపత్తుల నివారణ సంస్థ ఛైర్మన్‌గా నియమితుడై 19 జూన్ 2014న ఆ పదవికి రాజీనామా చేశాడు. ఆయన తెలంగాణ ప్రత్యేక రాష్ట్రం ఏర్పడిన తర్వాత 2014లో జరిగిన తెలంగాణ అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తలసాని శ్రీనివాస్ యాదవ్ చేతిలో 27461 ఓట్ల తేడాతో ఓటమి పాలయ్యాడు. ఆయన నవంబర్ 8, 2020న టీపీసీసీ ఎన్నికల సమన్వయ కమిటీ ఛైర్మన్‌గా నియమితుడై, 28 జూన్  2021న ఆ పదవికి రాజీనామా చేశాడు.

మర్రి శశిధర్ రెడ్డి పార్టీ వ్యతిరేక కార్యకలాపాలకు పాల్పడుతున్నందుకు ఆయనను తెలంగాణ కాంగ్రెస్ కమిటీ ఆరేళ్ల పాటు పార్టీ నుండి బహిష్కరిస్తున్నట్లు 2022 నవంబర్ 19న టీపీసీసీ క్రమశిక్షణా సంఘం చైర్మన్ జి. చిన్నారెడ్డి ప్రకటించాడు. మర్రి శశిధర్ రెడ్డి 2022 నవంబర్ 25న న్యూఢిల్లీలోని బీజేపీ కేంద్ర కార్యాలయంలో బీజేపీలో చేరగా, ఆయనకు కేంద్ర మంత్రి శర్భానంద్ సోనేవాల్ బీజేపీ సభ్యత్వం అందించాడు.

మర్రి శశిధర్‌ రెడ్డిని 2024 జనవరి 08న లోక్‌సభ ఎన్నికల నేపథ్యంలో వరంగల్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది.

## మూలాలు

వర్గం:1955 జననాలు
వర్గం:భారత జాతీయ కాంగ్రెస్ నాయకులు
దేవిడి ఇక్బాల్ ఉద్-దౌలా

**దేవిడి ఇక్బాల్ ఉద్-దౌలా**, తెలంగాణ రాష్ట్ర రాజధాని హైదరాబాదులో ఉన్న ఒక రాజభవనం. నిజాం రాజుల వారసత్వ కట్టడం. నిజాం నవాబు సర్ వికార్ ఉల్ ఉమ్రా (ఇక్బాల్ ఉద్-డౌలా)కు చెందిన దేవిడి. ఈ చారిత్రక నిర్మాణం ప్రస్తుతం కూలిపోయే స్థితిలో ఉంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

## చరిత్ర
ఈ భవనాన్ని నిజాం రాజు నవాబ్ ఫక్రుద్దీన్ నిర్మించాడు. యూరోపియన్ దేశాలకు చెందిన చేతివృత్తుల వారు ఈ నిర్మాణాన్ని పూర్తి చేసారు. '20వ శతాబ్దం ప్రారంభంలో నిజాం రాజు బేగంపేటలోని పైగా ప్యాలెస్‌కి నివాసం మార్చిన తర్వాత ఈ రాజభవనం నిరుపయోగంగా మారిందని' ఒమర్ ఖలిది రాసిన 'ఏ గైడ్ టు ఆర్కిటెక్చర్ ఇన్ హైదరాబాద్, డెక్కన్, ఇండియా'లో రాయబడింది.

## నిర్మాణం
ఈ భవనంలో నాలుగు తొట్టెలు, ఒక సెంట్రల్ సిస్టర్న్, అనేక గదులు ఉన్నాయి. వీటిలో ఒక్కొక్కటి ఒక్కో ప్రత్యేకతను కలిగివున్నాయి. జెనానా, స్లీపింగ్ క్వార్టర్స్, డైనింగ్, డ్రాయింగ్ రూమ్‌లు, ఆఫీసులు కూడా ఉన్నాయి. లోపలి భాగంలోని తలుపుల చుట్టూ, పై భాగంలోనూ, ఒక గది నుఏండి మరో గదికి వెళ్ళే ద్వారా తోరణంకి వివిధ ఆకృతుత్లో డిజైనులు చెక్కబడి ఉన్నాయి.

## ప్రస్తుతం
ఈ భవనం సినిమా షూటింగులకు తరచుగా ఉపయోగిస్తుంటారు. షూటింగ్ చేసేటపుడు రోలింగ్ క్రేన్లు, ఇతర భారీ పరికరాల బరువుల వల్ల భవన ప్రధాన ప్రాంగణం శిథిలమైపోయి, పగిలిపోయింది. భవనం గోడ పక్కన ఒక చెత్త డబ్బా ఉంచబడింది. ఆహారం కోసం వచ్చిన ఎలుకలు ఆ గోడలను త్రవ్వి నాశనం చేస్తున్నాయి.

## మూలాలు

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
దొడ్డకళ్ళసంద్ర సరస్సు

**దొడ్డకళ్లసంద్ర సరస్సు** భారతదేశంలోని కర్ణాటక రాష్ట్రంలో గల బెంగళూరులో ఉంది. ఇది 21 ఎకరాలలో విస్తరించి ఉంది. 
## పక్షులు
ఈ సరస్సు వలస పక్షులతో సహా అనేక పక్షి జాతులకు నివాసంగా ఉంది. ఇక్కడ అనేక సీతాకోకచిలుక జాతులు కూడా నివసిస్తాయి. It also hosts many butterfly species.
## మూలాలు


వర్గం:కర్ణాటక సరస్సులు
వర్గం:నీటి వనరులు
అమరన్ ఇన్ ది సిటీ చాప్టర్‌-1

**అమరన్‌ ఇన్‌ ది సిటీ చాప్టర్‌-1** 2021 తెలుగు సినిమా. జెమినీ స్టూడియో సమర్పణలో ఎస్‌వీఆర్‌ ప్రొడక్షన్స్ బైనార్ పై ఎస్ వీ ఆర్ నిర్మిస్తున్న ఈ సినిమాకు ఎస్‌.బలవీర్‌ దర్శకత్వం వహించాడు. ఆది,  అవికా గోర్, ఆదిత్య ఓం, కృష్ణుడు, మ‌నోజ్ నంద‌న్‌, పవిత్ర లోకేష్, వీరశంకర్, అయన్, శృతి, రోషన్, మధుమణి ప్రధాన పాత్రల్లో నటించారు.
## చిత్ర నిర్మాణం
ఈ సినిమా షూటింగ్ 24 ఏప్రిల్ 2021న ప్రారంభమైంది.
   
## నటీనటులు

* ఆది   
*అవికా గోర్ 
*ఆదిత్య ఓం
*కృష్ణుడు
*మ‌నోజ్ నంద‌న్‌
*పవిత్ర లోకేష్
*వీరశంకర్
*అయన్ 
*శృతి 
*రోషన్
*మధుమణి

## సాంకేతిక నిపుణులు
*బ్యానర్:  జెమినీ స్టూడియో 
*నిర్మాత:  ఎస్ వీ ఆర్
*కథ, స్క్రీన్ ప్లే, దర్శకత్వం: ఎస్‌.బలవీర్‌ 
*సంగీతం:  కృష్ణ చైతన్య 
*సినిమాటోగ్రఫీ: ఎం.సతీష్‌
*ఎగ్జిక్యూటివ్‌ ప్రొడ్యూసర్‌ : గిరిధర్‌ మామిడిపల్లి 
*ప్రొడక్షన్‌ ఎగ్జిక్యూటివ్స్‌ : లక్ష్మణ్‌ స్వామి, నాగ మధు
*లైన్‌ ప్రొడ్యూసర్‌: శ్వేతా కటకం
*పబ్లిసిటీ డిజైనర్‌: కడియం వెంకట్‌  
*పి.ఆర్‌.ఓ: సాయి సతీశ్‌, పర్వతనేని రాంబాబు

## మూలాలు

వర్గం:2021 తెలుగు సినిమాలు
ధూలిమిట్ట మండలం

**ధూలిమిట్ట మండలం,** తెలంగాణ రాష్ట్రం, సిద్దిపేట జిల్లా లోని మండలం. 2016 లో చేసిన తొలి పునర్వ్యవస్థీకరణలో కాకుండా ఆ తరువాత 2020 డిసెంబరు 10న కొత్తగా ఏర్పడింది. దానికి ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం హుస్నాబాదు రెవెన్యూ డివిజనులో భాగం. పునర్వ్యవస్థీకరణకు ముందు కూడా సిద్దిపేట రెవెన్యూ డివిజనులో ఉండేది. ఈ మండలంలో 8 రెవెన్యూ గ్రామాలు ఉన్నాయి. నిర్జన గ్రామాలు లేవు. మండల కేంద్రం, ధూలిమిట్ట.

## కొత్త మండలంగా ఏర్పాటు
పునర్య్వస్థీకరణ తరువాత దూళిమిట్ట గ్రామం సిద్దిపేట జిల్లాలోని మద్దూరు మండలం పరిధిలో ఉంది.మద్దూరు మండలం లోని 8 గ్రామాలు విడగొట్టి ఈ గ్రామం మండల ప్రధాన కేంద్రంగా దూళిమిట్ట మండలం అనే పేరుతో కొత్త మండలంగా 2020 డిసెంబరు 10 నుండి అమలులోనికితెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 181 చ.కి.మీ. కాగా, జనాభా 38,731. జనాభాలో పురుషులు 19,255 కాగా, స్త్రీల సంఖ్య 19,476. మండలంలో 9,143 గృహాలున్నాయి.

## మండలం లోని గ్రామాలు
ఈ మండలంలో 8 రెవెన్యూ గ్రామాలు ఉన్నాయి.

### రెవెన్యూ గ్రామాలు
# ధూలిమిట్ట
# లింగాపూర్
# జాలపల్లి
# బెక్కల్‌
# బైరాన్‌పల్లి
# తోరణాల
# కూటిగల్‌
# కొండాపూర్‌
## మూలాలు

## వెలుపలి లంకెలు

వర్గం:2020 లో ఏర్పాటైన తెలంగాణ మండలాలు
సుమిత్

**సుమిత్**(జననం 1996 డిసెంబర్ 20)  భారతదేశానికి చెందిన మైదాన హాకీ క్రీడాకారుడు. భారత జాతీయ హాకీ జట్టులో మిడ్ ఫీల్డర్ గా ఆడుతాడు. 
ఇతను 2016 ప్రపంచ పురుషుల జూనియర్ హాకీ ప్రపంచ కప్, 2020 టోక్యో ఒలింపిక్స్ పోటీల్లో పాల్గొన్నాడు.

## మూలాలు

## బయటి లంకెలు

* సుమిత్(హాకీ ఇండియా) 
* సుమిత్(ఒలింపియాడ్)

వర్గం:1996 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
ఓరు వడక్కన్ వీరగాథ

***ఓరు వడక్కన్ వీరగాథ***, 1989 ఏప్రిల్ 14న విడుదలైన మలయాళం పౌరాణిక సినిమా. హరిహరన్ దర్శకత్వం వహించిన ఈ సినిమాలో ఎం.టి.వాసుదేవన్ నాయర్, మమ్ముట్టి, బాలన్ కె. నైర్, సురేష్‌ గోపీ, మాధవి, గీత, కెప్టెన్ రాజు తదితరులు నటించారు. 1989లో జరిగిన భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ నటుడు (మమ్ముట్టి), జాతీయ ఉత్తమ స్క్రీన్ ప్లే (ఎంటి వాసుదేవన్ నాయర్), జాతీయ ఉత్తమ కళా దర్శకుడు, జాతీయ ఉత్తమ కాస్ట్యూమ్ డిజైన్ (పి. కృష్ణమూర్తి ) వంటి నాలుగు విభాగాలలో, కేరళ రాష్ట్ర చలనచిత్ర అవార్డులతో ఏడు అవార్డులను గెలుచుకుంది.

## నటవర్గం

* మమ్ముట్టి (చందు చెకవర్‌)
* బాలన్ కె. నాయర్ (కన్నప్పన్ చెకవర్)
* సురేశ్ గోపి (ఆరోమల్ చెకవర్)
* మాధవి (ఉన్నియర్చ)
* కెప్టెన్ రాజు (అరింగోదర్ చెకవర్‌]]
* గీత (కుంజీ)
* రాజ్యలక్ష్మి (కుట్టిమణి)
* జోమోల్ (ఉన్నియర్చ)
* వినీత్ కుమార్ (యువ చందు)
* విశాల్ మీనన్ (యువ కుంజిరామన్)
* బియాన్ (చైల్డ్ ఆర్టిస్ట్‌)
* రాము
* దేవన్ (ఉన్నికొన్నార్)
* ఒడువిల్ ఉన్నికృష్ణన్ (రాజు)
* చిత్ర (కుంజినూలీ)
* సూర్య (కమ్మరి కూతురి)
* సంజయ్ మిత్రా (ఆరోమల్ ఉన్ని)
* రషీద్ ఉమర్ (కనప్పన్ ఉన్ని)
* సుకుమారి (కన్నప్పన్ చెకవర్ భార్య)
* వికె శ్రీరామన్ (కుంజిరామన్)
* కుందార జానీ (అరింగోదర్ విద్యార్థి)
* భీమన్ రఘు (అరింగోదర్ విద్యార్థి)
* టోనీ (ఉన్నికన్నన్‌)

## స్పందన
*ఓరు వడక్కన్ వీరగాథ* వాణిజ్యపరంగా, విమర్శకుల ప్రశంసలను అందుకుంది.

## బాక్సాఫీస్
ఈ సినిమా బాక్సాఫీస్ వద్ద విజయం సాధించింది. థియేటర్లలో 375 రోజులు నడిచింది. 

## అవార్డులు
**[[భారత జాతీయ చలనచిత్ర పురస్కారాలు]]**
* ఉత్తమ స్క్రీన్ ప్లే - ఎం.టి.వాసుదేవన్ నాయర్
* జాతీయ ఉత్తమ నటుడు - మమ్ముట్టి(*మథిలుకల్*) సినిమాకు
* జాతీయ ఉత్తమ కళా దర్శకత్వం - పి. కృష్ణమూర్తి
* జాతీయ ఉత్తమ కాస్ట్యూమ్ డిజైన్ - పి. కృష్ణమూర్తి

**[[దక్షిణాది ఫిల్మ్‌ఫేర్ పురస్కారాలు]]**
* ఉత్తమ చిత్రంగా ఫిల్మ్‌ఫేర్ అవార్డు - మలయాళం - పివి గంగాధరన్

**కేరళ రాష్ట్ర చలనచిత్ర అవార్డులు**
* ఉత్తమ ప్రజాదరణ పొందిన చిత్రం
* ఉత్తమ స్క్రీన్ ప్లే - ఎం.టి.వాసుదేవన్ నాయర్
* ఉత్తమ నటుడు - మమ్ముట్టి
* రెండవ ఉత్తమ నటి - గీత
* ఉత్తమ సినిమాటోగ్రఫీ - కె. రామచంద్ర బాబు
* ఉత్తమ మహిళా ప్లే బ్యాక్ సింగర్ - కె. ఎస్. చిత్ర
* ఉత్తమ బాలనటుడు - వినీత్ కుమార్

## మూలాలు

## బయటి లింకులు
*  
* movieraga.indulekha.com&nbsp;- ఓరు వడక్కన్ వీరగాథ

వర్గం:1989 సినిమాలు
వర్గం:మలయాళ సినిమాలు
జిబ్రాన్

**జిబ్రాన్‌** భారతదేశానికి చెందిన సంగీత దర్శకుడు. ఆయన తెలుగు, మలయాళం, తమిళ్, హిందీ చిత్రాలకు సంగీత దర్శకుడిగా పని చేశాడు.

## డిస్కోగ్రఫీ

### సినిమాలు

### టెలివిజన్

### స్వతంత్ర రచనలు & సంగీత వీడియోలు

## అవార్డులు

;
## మూలాలు

వర్గం:సంగీత దర్శకులు
పతి పత్నీ ఔర్ వో

**పతీ పత్నీ ఔర్‌ వో** 2019లో విడుదలైన హిందీ సినిమా.  కార్తీక్‌ ఆర్యన్‌, భూమి పడ్నేకర్‌, అనన్య పాండే హీరోహీరోయిన్లుగా నటించిన ఈ సినిమా 6 డిసెంబర్ 2019న విడుదలైంది.

## కథ
ఇంజినీరింగ్‌ పూర్తి చేసి ఉద్యోగం చేస్తున్న చింటూ త్యాగి (కార్తీక్‌) వేదిక (భూమి)ను పెళ్లి చేసుకుంటాడు. కానీ, ఇంతలోనే తపస్య శర్మ (అనన్య) పరిచయం అవుతోంది. ఆమె మాయలో పడిన చింటూ త్యాగి ఆ తర్వాత ఎలాంటి కష్టాలు పడ్డాడు, పెళ్లి తర్వాత ఎఫైర్‌తో వల్ల అతను పడే ఇబ్బందులు ఏమిటన్నది మిగతా సినిమా కథ.
## నటీనటులు

*కార్తీక్ ఆర్యన్ 
*భూమి ఫెడ్నేకర్‌  
*అనన్యా పాండే
*అపరశక్తి ఖురానా   
*మను రిషి  
*రాజేష్ శర్మ
*కె.కె. రైనా
*నవ్ని పరిహార్
*నీరజ్ సూద్ 
*గీత అగర్వాల్ శర్మ 
*శుభమ్ కుమార్ 
*సన్నీ సింగ్ 
* మను రిషి
*కృతి సనన్ (ప్రత్యేక అతిధి)
*జిమ్మీ షేర్ గిల్

## సాంకేతిక నిపుణులు
*బ్యానర్:  టి -సిరీస్, బీఆర్‌ చోప్రా ఫిలిమ్స్‌
*నిర్మాత:  భూషణ్ కుమార్, రేణు రవి చోప్రా, కృష్ణన్ కుమార్
*కథ, స్క్రీన్ ప్లే, దర్శకత్వం:  ముదస్సర్‌ అజిజ్‌
*సంగీతం: తనిష్క్ బాఘ్చిరోచక్ కోహ్లీసాకెట్ –పరంపరటోనీ కక్కర్లిజో జార్జ్ -డీజే చేతస్
*సినిమాటోగ్రఫీ:  చిరంతన్ దాస్
*క్రియేటివ్ ప్రొడ్యూసర్ : జునో చోప్రా

## మూలాలు
సురేష్ రఘుతు

**సురేష్ రఘుతు** తెలుగు సినిమా రంగానికి చెందిన సినిమాటోగ్రాఫర్. ఆయన చందమామ కధలు, గరుడవేగ , ఆకాశవాణి లాంటి పలు సినిమాలకు సినిమాటోగ్రాఫర్ గా పని చేశాడు.

## జననం, విద్యాభాస్యం
సురేష్ రగుతు 26 జూన్ 1987లో  పశ్చిమ బెంగాల్ రాష్ట్రం, ఖరాగపూర్ లో జీవానందం రఘుతు, మణి రఘుతు దంపతులకు జన్మించాడు. సురేష్ తండ్రి రైల్వేస్ లో ఉద్యోగం కావడంతో ఆయన విద్యాభాస్యం అంత ఖరాగపూర్ లో సాగింది. ఆయన హైదరాబాద్ మాసాబ్ ట్యాంక్ లోని  జె.ఎన్.టి.యు లో ఫైన్ ఆర్ట్స్ కోర్స్ లో చేరి, సినిమాలపై మక్కువతో సినీరంగంలో ప్రయత్నాలు మొదలు పెట్టాడు.

## సినీ జీవితం
సురేష్ రగుతు జె.ఎన్.టి.యు లో ఫైన్ ఆర్ట్స్ కోర్స్ లో చేరి, సినిమాలపై మక్కువతో సినీరంగంలో అవకాశాల కోసం ప్రయత్నాలు మొదలు పెట్టాడు. ఆయన 2007లో కె.కె.సెంథిల్ కుమార్ వద్ద అసిస్టెంట్ కెమరామెన్ గా చేరి అరుంధతి , మగధీర , ఈగ , గోల్కొండ హైస్కూల్ వంటి సినిమాలకు పని చేశాడు.  సురేష్ రఘుతు 2014లో విడుదలైన చందమామ కథలు సినిమా ద్వారా తొలిసారిగా సినిమాటోగ్రాఫర్ గా పని చేశాడు.

### సినిమాటోగ్రాఫర్ గా పని చేసిన సినిమాలు

## వెబ్ సిరీస్

## మూలాలు

వర్గం:తెలుగు సినిమా ఛాయాగ్రహకులు
వర్గం:1986 జననాలు
ఎనిమి

**ఎనిమి** 2021లో తెలుగులో విడుదలైన సినిమా.  మినీ స్టూడియోస్‌ బ్యానర్ పై వినోద్‌ కుమార్‌ నిర్మించిన ఈ సినిమాకు ఆనంద్‌ శంకర్‌ దర్శకత్వం వహించాడు. విశాల్,  ఆర్య,  ప్రకాష్ రాజ్, మృణాళిని రవి, మ‌మ‌తా మోహ‌న్‌దాస్‌ ప్రధాన పాత్రల్లో నటించారు. ఈ సినిమా 2021 నవంబరు 4న విడుదల కాగా, 2022 ఫిబ్రవరి 18 నుంచి సోనీలివ్‌ ఓటీటీలో విడుదలయింది.

## నటీనటులు
*విశాల్  
*ఆర్య
*ప్రకాష్ రాజ్
*మృణాళిని రవి 
*మ‌మ‌తా మోహ‌న్‌దాస్‌ 
*మాళవిక అవినాష్
*తంబి రామయ్య
*జాన్ విజయ్
* జార్జ్ మేరియన్
* రవీనా దహా

## సాంకేతిక నిపుణులు
*బ్యానర్:  మినీ స్టూడియోస్‌
*నిర్మాత:  వినోద్‌ కుమార్‌ 
*కథ, స్క్రీన్ ప్లే, దర్శకత్వం:  ఆనంద్‌ శంకర్‌ 
*సంగీతం: ఎస్.ఎస్. తమన్ 
*సినిమాటోగ్రఫీ:  ఆర్.డి. రాజశేఖర్  
*ఎడిటర్:  రేమండ్ డెరిక్ క్రాస్ట
*డైలాగ్స్:   షాన్ కరుప్పుస్వామి

## మూలాలు

వర్గం:2022 తెలుగు సినిమాలు
వర్గం:విశాల్ నటించిన సినిమాలు
వర్గం:ప్రకాష్ రాజ్ నటించిన సినిమాలు
మృణాళిని రవి

**మృణాళిని రవి** భారతదేశానికి చెందిన సినిమా నటి. ఆమె 2019లో విడుదలైన సూపర్‌ డీలక్స్‌ సినిమా ద్వారా సినీరంగం లోకి అడుగు పెట్టింది. 
## సినీ జీవితం
మృణాళిని రవి సోషల్ మీడియాలో డ‌బ్‌స్మాష్‌తో వీడియోలు చేస్తూ ఉండేది, ఆ వీడియోలు చూసిన త్యాగరాజన్‌ కుమార్‌ రాజా ఆమెకు సూపర్‌ డీలక్స్‌ సినిమాలో నటించే అవకాశం కల్పించాడు.

## నటించిన సినిమాలు

## మూలాలు

## బయటి లింకులు
* 

## మూలాలు

వర్గం:సినిమా నటీమణులు
హెబ్బల్ సరస్సు

బెంగళూరులో జాతీయ రహదారి - 7 మార్గంలో, బళ్లారి ఔటర్ రింగ్ రోడ్ (ORR) కూడలిలో **హెబ్బాల్ సరస్సు** ఉంది. 1537 లో కెంపె గౌడ సృష్టించిన మూడు సరస్సులలో ఇది ఒకటి. బెంగుళూరు ప్రాంతంలో చాలా సరస్సులు సహజ లోయల కారణంగా ఏర్పడ్డాయి. 2000 సంవత్సరంలో జరిపిన అధ్యయనంలో సరస్సు విస్తరణ 75 హెక్టార్లు, 143 హెక్టార్లుగా ఉందని కనుగొనబడింది.
## విస్తీర్ణం
సరస్సు పరీవాహక ప్రాంతం 3750 హెక్టార్లు గా గుర్తించబడింది. 1974 లో సరస్సు విస్తీర్ణం 77.95 హెక్టార్లు గా ఉంటే 1998 లో 57.75 హెక్టార్లు గా మారింది. సరస్సు నిల్వ సామర్థ్యం 2000 లో 2.38 మిలియన్ క్యూబిక్ మీటర్లుగా అంచనా వేయబడింది.  
## భౌగోళికం
ఈ సరస్సు పరీవాహక ప్రాంతంలో యశ్వంత్‌పూర్, మతికెరె, రాజమహల్ విలాస్ ఎక్స్‌టెన్షన్, భారత్ ఎలక్ట్రానిక్స్ లిమిటెడ్, హిందుస్థాన్ మెషిన్ టూల్స్ లిమిటెడ్ లు ఉన్నాయి.
## వాతావరణం
ఈ ప్రాంతంలో ఈశాన్య రుతుపవనాల సమయంలో 3.04 మిలియన్ క్యూబిక్ మీటర్లు, నైరుతి రుతుపవనాల సమయంలో 10.12 మిలియన్ క్యూబిక్ మీటర్లు, పొడి కాలంలో 3.28 మిలియన్ క్యూబిక్ మీటర్లు, 15.2 మిలియన్ క్యూబిక్ మీటర్లుగా వర్షపాతం అంచనా వేయబడింది.
## క్షీణత,పక్షులు
మురుగునీటి ప్రవాహం కారణంగా సరస్సు కాలుష్యంతో క్షీణించి పోతుంది. స్పాట్-బిల్ పెలికాన్, యురేషియన్ స్పూన్‌బిల్, షావెలర్, పింటైల్, గర్గనీ, లిటిల్ గ్రెబ్, కూట్, ఇండియన్ స్పాట్-బిల్ డక్ వంటి పెద్ద వాటర్‌బర్డ్స్‌తో సహా అనేక రకాల నీటి పక్షులు ఈ ప్రాంతంలో ఆవాసాలను ఏర్పరచుకుంటాయి.
## మూలాలు

వర్గం:సరస్సులు
వర్గం:నీటి వనరులు
వర్గం:కర్ణాటక
వర్గం:కర్ణాటక చారిత్రిక ప్రదేశాలు
ఫోబోస్

అంగారక గ్రహం యొక్క రెండు సహజ ఉపగ్రహాలలో ఒకతి పెద్దది,, మరొకటి డీమోస్. రెండు ఉపగ్రహాలను 1877 లో అమెరికన్ ఖగోళ శాస్త్రవేత్త ఆసాఫ్ హాల్ కనుగొన్నారు, దీని వ్యాసార్థం కేవలం 7 మైళ్ళు లేదా 11 కిలోమీటర్లు మాత్రమే, అంగారక గ్రహం ఉపరితలం నుంచి దీని సగటు దూరం 6,000 కిలోమీటర్లు మాత్రమే. మొత్తం సౌర వ్యవస్థలో దాని గ్రహానికి చాలా దగ్గరగా ఉన్న చంద్రుడు మరొకటి లేదు. గ్రీకు పురాణాలలో మేషరాశి (మార్జ్ అని కూడా పిలుస్తారు) కుమారులలో ఒకరైన ఫోబోస్ (అంటే 'భయం' అనే అర్థం) అనే దేవుని పేరు మీద ఈ ఉపగ్రహానికి పేరు పెట్టారు. ఇది అంగారక గ్రహానికి చాలా దగ్గరగా ఉంది, అంగారక గ్రహం చుట్టూ దాని కక్ష్యఅంగారక అక్షం యొక్క భ్రమణం కంటే వేగంగా ఉంటుంది. ఇది 7 గంటల 39 నిమిషాల్లో అంగారక గ్రహం చుట్టూ ఒక బ్రమణం చేస్తుంది. దాదాపు వంద సంవత్సరాలలో, అంగారక గ్రహం నుండి దాని దూరం సుమారు రెండు మీటర్లు తగ్గుతుంది. 3 నుండి 50 మిలియన్ సంవత్సరాలలో ఇది అంగారక గ్రహాన్ని తాకుతుంది అని అంచనా .ఫోబోస్ అంగారక ఆకాశంలో పడమర నుండి తూర్పుకు కదులుతుంది.ఇది చాలా కాలం క్రితం అంగారకుడి గురుత్వాకర్షణ బారిలో పడిన గ్రహశకలాలలో ఒకటిగా కనిపిస్తుంది 
thumb|ఫోబోస్ ఉపగ్రహం

## ఆవిష్కరణ
17 వ శతాబ్దం ప్రారంభంలో, జర్మనీ ఖగోళ శాస్త్రవేత్త జోహన్నెస్ కెప్లర్ భూమికి, బృహస్పతికి మధ్య ఒకటి నుండి నాలుగు ఉపగ్రహాలు ఉన్నట్లు తెలిసినందున, అంగారకుడు రెండు ఉపగ్రహాలు కలిగి ఉండగలదు అని ప్రతిపాదించాడు. అంగారకుడికి ఉపగ్రహాలు లేవని చాలామంది భావించినప్పటికీ, ఫోబోస్ ను ఖగోళ శాస్త్రవేత్త అసాఫ్ హాల్ 1877 ఆగస్టు 18న వాషింగ్టన్ లోని యు.ఎస్ నేవీఅబ్జర్వేటరీ నుండి గమనిస్తూ కనుగొన్నాడు. హాల్ కూడా అంగారక గ్రహం యొక్క రెండవ చంద్రుడు అయిన డీమోస్ ను కనుగొన్నాడు.

## లక్షణాలు
ఈ ఉపగ్రహం సౌర వ్యవస్థలో అతి తక్కువ ప్రతిబింబించే ఉపగ్రహాలలో ఒకటి. స్పెక్ట్రోస్కోపిక్ డి-టైప్ గ్రహశకలాలను పోలి, కార్బన్ చోండ్రైట్ లాంటిపదార్థంతో తయారు చేయబడింది. దీని సాంద్రత ఘన శిలతో తయారు చేయలేనంత చిన్నది,

## మూలాలు


వర్గం:ఉపగ్రహాలు
వర్గం:గ్రహాలు
అంతర్జాతీయ దిన రేఖ

కుడి|412x412px
అంతర్జాతీయ తేదీ రేఖ (IDL) అనేది భూమి యొక్క ఉపరితలంపై అంతర్జాతీయంగా ఆమోదించబడిన సరిహద్దు.  ఇది ఉత్తర ధృవం, దక్షిణ ధృవాల మధ్య గుండా పోతుంది. ఈ రేఖ  ఒక క్యాలెండర్ రోజు,  తదుపరి రోజు మధ్య సరిహద్దుగా పనిచేస్తుంది. ఇది పసిఫిక్ మహాసముద్రం గుండా వెళుతుంది. ఇది కొన్ని భూభాగాలు, ద్వీప సమూహాల చుట్టూ పోతూ సుమారుగా 180° రేఖాంశాన్ని అనుసరిస్తున్న ఊహాజనితమైన రేఖ.

## భౌగోళికం
ప్రపంచవ్యాప్తంగా  పశ్చిమ దిశగా ప్రయాణించే వ్యక్తులు తప్పనిసరిగా తమ గడియారాలను సెట్ చేసుకోవాలి:

* దాటిన ప్రతి 15° రేఖాంశానికి ఒక గంట వెనుకకు సమయాన్ని మార్చుకోవాలి.
* అంతర్జాతీయ తేదీ రేఖను దాటిన తర్వాత 24 గంటలు ముందుకు వెళ్ళాలి.

తూర్పు వైపు ప్రయాణించే వారు తప్పనిసరిగా తమ గడియారాలను సెట్ చేసుకోవాలి:

* దాటిన ప్రతి 15° రేఖాంశానికి ఒక గంట ముందుకు సమయాన్ని మార్చుకోవాలి.
* అంతర్జాతీయ తేదీ రేఖను దాటిన తర్వాత తిరిగి 24 గంటలు వెనుకకు వెళ్ళాలి.

దీన్ని చేయడంలో విఫలమైతే వారి సమయం స్థానిక సమయానికి సరికాదు.

అరబ్ భౌగోళిక శాస్త్రవేత్త అబుల్ఫెడా (1273–1331) భూ ప్రదక్షిణలు చేసేవారు స్థానిక తేదీకి ఒక-రోజు కలిపి పూర్తి చేస్తారని  అంచనా వేశారు. ఈ దృగ్విషయాన్ని 1522లో మొదటి విజయవంతమైన భూ ప్రదక్షిణ చేసిన మాగెల్లాన్-ఎల్కానో  (1519-1522) చేసిన ప్రదక్షిణ ముగింపులో నిర్ధారించబడింది. స్పెయిన్ నుండి ప్రపంచవ్యాప్తంగా యాత్రలో భాగంగా పడమటివైపు ప్రయాణించిన తర్వాత, 1922 జూలై 9 (ఓడ సమయం) బుధవారం నాడు కేప్ వెర్డే చేరాడు. అయితే, స్థానికులు అది వాస్తవానికి 1522 జూలై 10 గురువారం అని చెప్పారు. మూడు సంవత్సరాల ప్రయాణంలో ప్రతి రోజును మరచిపోకుండా  రికార్డ్ చేయడంతో సిబ్బంది ఈ విషయాన్ని విని ఆశ్చర్యపోయారు. స్పెయిన్‌లోని వెనీషియన్ రాయబారి కార్డినల్ గ్యాస్‌పారో కాంటారిని  ఈ  వైరుధ్యానికి సరైన వివరణ ఇచ్చిన మొదటి యూరోపియన్.

## మూలాలు

వర్గం:భూగోళశాస్త్రం
సర్వోదయ

**సర్వోదయ** అనే సంస్కృత పదానికి అర్థం *అందరూ ఎదగాలి*. 1908 లో మహాత్మా గాంధీ జాన్ రస్కిన్ రాజకీయ ఆర్థిక శాస్త్రం మీద రాసిన *అన్ టు దిస్ లాస్ట్* (Unto this last) అనే పుస్తకాన్ని అనువాదం చేస్తూ దానికి సర్వోదయ అని పేరు పెట్టాడమే కాక తన రాజకీయ తత్వాన్ని సూచించడానికి ఈ పేరు వాడుకున్నాడు. ఆయన తర్వాతి అహింసా వాదులు, గాంధేయువాదులైన వినోబా భావే లాంటి వారు, స్వాతంత్ర్యానంతర భారతదేశంలో సామాజికి ఉద్యమాలలో కూడా ఈ భావనను విస్తృతంగా వాడుకున్నారు.

సా.శ 2వ శతాబ్దానికి చెందిన పేరు పొందిన దిగంబర సన్యాసి సమంతభద్రుడు, 24వ జైన తీర్థంకరుని *సర్వోదయ *అని వ్యవహరించాడు.

## గాంధీ రాజకీయ ఆదర్శాలకు మూలం
1904 లో మహాత్మా గాంధీ దక్షిణాఫ్రికాలో న్యాయవాదిగా పనిచేస్తున్నపుడు ఆయన ఆంగ్ల స్నేహితుడు హెన్రీ పొలాక్ ఆయనకు జాన్ రస్కిన్ రాసిన *అన్ టు దిస్ లాస్ట్* (Unto this last) అనే పుస్తకాన్ని ఇచ్చాడు. ఒకసారి డర్బనుకు 24 గంటల సేపు ప్రయాణిస్తున్నపుడు ఈ పుస్తకం చదవడం ప్రారంభించానని, అందులో భావాలు తనకు నిద్రపట్టనీయకుండా చేశాయని గాంధీ తన ఆత్మకథలో పేర్కొన్నాడు. అంతే కాదు ఆ పుస్తకాల్లోని ఆదర్శాలకు తగినట్టు తన జీవితాన్ని మలుచుకోవాలని అనుకున్నాడు.

నాలుగు సంవత్సరాల తర్వాత గాంధీ ఈ పుస్తకాన్ని తన మాతృభాష గుజరాతీ లోకి అనువాదం చేశాడు. ఈ పుస్తకానికి సర్వోదయ అని నామకరణం చేశాడు. సంస్కృతంలో సర్వ అనే పదానికి అర్థం "అందరూ", "ఉదయ" అనే పదానికి అర్థం "ఉన్నతి" లేదా "ఉద్ధరణ". రెండింటినీ కలిసి సకల జనోద్ధరణ అని భావం వచ్చేలా ఆ పేరు పెట్టాడు.

గాంధీ ఈ భావనను రస్కిన్ నుంచి గ్రహించినా, అది మాత్రం ఆయన రాజకీయ జీవితంపై చెరపలేని ముద్ర వేసింది. అంతే కాకుండా గాంధీ రస్కిన్ ప్రతిపాదించిన కొన్ని సాంప్రదాయ వాదాలకు దూరంగా ఉన్నాడు.

## మూలాలు

వర్గం:రాజకీయ సిద్ధాంతాలు
వరుణ్ కుమార్

**వరుణ్ కుమార్**(జననం 1995 జులై 25) భారతదేశానికి చెందిన మైదాన హాకీ క్రీడాకారుడు. భారత జాతీయ, పంజాబ్ వారియర్స్ జట్టులలో ఢిఫెండర్ గా ఆడుతాడు.
## కెరీర్
కుమార్ పంజాబ్ రాష్ట్రంలో జన్మించాడు. తన చిన్నతనంనుండే హిమాచల్ ప్రదేశ్లోని డల్హౌసి లో నివాసముండేవాడు, అక్కడే పాఠశాలలో చదువుకునే రోజుల్లో హాకీ పట్ల మక్కువ చూపేవాడు. మొట్ట మొదటిసారి 2012 లో జాతీయ హాకీ జూనియర్ కప్లో పాల్గొన్నాడు. టోర్నమెంట్ ముగిసిన వెంటనే గాయం వల్ల అస్వస్థతకు గురైన కుమార్ రెండు సంవత్సరాల పాటు కుమార్ హాకీకి దూరంగా ఉండవలసివచ్చింది, తిరిగి 2014 జూనియర్ నేషనల్ ఛాంపియన్‌షిప్‌లో కుమార్ పాల్గొన్నాడు.
## మూలాలు

## బయటి లంకెలు
*వరుణ్ కుమార్(హాకీ ఇండియా) 
*వరుణ్(ఒలింపిడియా)

వర్గం:1995 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
గుండా ప్రకాశ్ రావు

**గుండా ప్రకాశ్‌రావు** తెలంగాణ రాష్ట్రానికి చెందిన రాజకీయ నాయకుడు, వరంగల్ మహానగర పాలక సంస్థ (జీడబ్ల్యూఎంసీ) మాజీ మేయర్‌. ఆయన వరంగల్ మహానగర పాలక సంస్థ కార్పొరేటర్‌గా నాలుగు సార్లు ఎన్నికయ్యాడు. 

## జననం, విద్యాభాస్యం
గుండా ప్రకాశ్‌రావు 1955లో వరంగల్ లో జన్మించాడు. ఆయన బీఎస్సీ వరకు చదివాడు.

## రాజకీయ జీవితం
గుండా ప్రకాశ్‌రావు  కాంగ్రెస్ పార్టీ ద్వారా రాజకీయాల్లోకి వచ్చి 1981-1986లో వరంగల్ మున్సిపల్ కౌన్సిలర్‌గా ఎన్నికయ్యాడు. వరంగల్ మహానగర పాలక సంస్థ  ఏర్పడ్డాక 1995 నుండి 2000 వరకు కార్పొరేటర్‌గా పని చేశాడు. ఆయన కాంగ్రెస్ ప్రభుత్వ హయాంలో  కాకతీయ అర్బన్‌ డెవలప్‌మెంట్‌ అథారిటీ (కుడా) , ఆంధ్ర ప్రదేశ్ పరిశ్రమలు మౌలిక సదుపాయాల కల్పనా సంస్థ (ఎ.పి.ఐ.ఐ.సి) డైరెక్టర్‌గా, చాంబర్ ఆఫ్‌ కామర్స్ కార్యదర్శిగా మూడు పర్యాయాలు, ఏపీ పోస్టల్ సర్వీస్ అడ్వయిజరీ మెంబర్‌గా , సౌత్ సెంట్రల్ రైల్వే రీఫార్మ్ కమిటీ అడ్వయిజరీ మెంబర్‌గా పని చేశాడు.

గుండా ప్రకాశ్‌రావు తెలంగాణ ఉద్యమ సమయంలో తెరాస పార్టీలో చేరి టీఆర్‌ఎస్ రాష్ట్ర కార్యదర్శిగా రెండు పర్యాయాలు పని చేసి, 2016లో జరిగిన వరంగల్ మహానగర పాలక సంస్థ ఎన్నికల్లో 26వ డివిజన్‌ కార్పొరేటర్‌గా గెలిచాడు. అంతకు ముందు మేయర్‌గా బాధ్యతలు నిర్వహించిన నన్నపునేని నరేందర్ ఎమ్మెల్యేగా గెలుపొందడం, 2018 డిసెంబర్ 24న మేయర్ పదవికి రాజీనామా చేయడంతో ఆయన 28 ఏప్రిల్ 2019న వరంగల్‌ మహా నగర పాలక సంస్థ (జీడబ్ల్యూఎంసీ) మేయర్‌గా ఎన్నికయ్యాడు.గుండా ప్రకాశ్‌రావు మేయర్‌గా 22నెలల పాటు బాధ్యతలు నిర్వహించాడు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:1955 జననాలు
భూమిక (2021 సినిమా)

**భూమిక** 2021లో తమిళం, తెలుగు భాషల్లో విడుదలైన ఎకో హారర్‌ థ్రిల్లర్‌ సినిమా. కార్తీక్ సుబ్బరాజ్ సమర్పణలో ఫ్యాషన్‌ స్టూడియోస్‌, స్టోన్‌ బెంచ్‌ ఫిలిమ్స్‌ నిర్మించిన ఈ సినిమాకు ఆర్‌. ప్రసాద్‌ దర్శకత్వం వహించాడు. ఐశ్వర్య రాజేష్, విధు, అవంతిక వందనపు, సూర్య గణపతి, మాధురి, పావెల్ నవగీతన్ ప్రధాన పాత్రల్లో నటించిన ఈ సినిమా ఆగష్టు 23వ తేదీన నెటిఫ్లిక్స్‌ ఓటీటీ, విజయ్‌ టీవీలో విడుదలైంది.

## చిత్ర నిర్మాణం
భూమిక సినిమా ట్రైలర్‌ను ఆగష్టు 16న విడుదల చేశారు.

## నటీనటులు
* ఐశ్వర్య రాజేష్  
*విధు 
*అవంతిక వందనపు  
*సూర్య గణపతి 
*మాధురి  
*పావెల్ నవగీతన్

## సాంకేతిక నిపుణులు
*బ్యానర్: ఫ్యాషన్‌ స్టూడియోస్‌, స్టోన్‌ బెంచ్‌ ఫిలిమ్స్‌ 
*నిర్మాత:  కార్తికేయ సంతానం, సుధన్ సుందరం, జయరామన్
*కథ, స్క్రీన్ ప్లే, దర్శకత్వం: రతీంద్రన్‌ ఆర్‌.ప్రసాద్‌
*సంగీతం:  పృథ్వీ చంద్రశేఖర్‌
*సినిమాటోగ్రఫీ:

## మూలాలు

వర్గం:2021 తెలుగు సినిమాలు
బెంగాల్ విభజన (1905)

1905 లో ఆంగ్లేయ అధికారుల పాలనలో ఉన్న బెంగాల్ ప్రెసిడెన్సీ భూభాగాన్ని పునర్వ్యవస్థీకరించారు. దీనిని **బెంగాల్ విభజన** అని వ్యవహరిస్తారు. ఇందులో భాగంగా ముస్లిం జనాభా ఎక్కువగా ఉన్న తూర్పు ప్రాంతం, హిందువుల ప్రాబల్యం ఎక్కువగా ఉన్న పశ్చిమ ప్రాంతం రెండుగా విభజించబడ్డాయి. దీనిని అప్పటి వైస్రాయ్ లార్డ్ కర్జన్ జూలై 19, 1905 న ప్రకటించి 1905 అక్టోబరు 16 నుంచి అమల్లోకి తీసుకువచ్చారు. అయితే ఆరేళ్ళ తర్వాత ఈ నిర్ణయాన్ని వెనక్కి తీసుకోవలసి వచ్చింది.

పశ్చిమ బెంగాల్ లోని హిందువులు తమ ప్రావిన్స్ లో బీహారు, ఒరిస్సా కలిసే ఉంటాయి కాబట్టి తాము మైనారిటీ ప్రజలు అవుతామని, ఇది కుట్రపూరితంగా విభజించి పాలించడమని ఆరోపించారు. కర్జన్ మాత్రం ఇది కేవలం పరిపాలనా సౌలభ్యం కోసమేనని సర్ది చెప్పాలని చూశాడు. ఈ విభజన కారణంగా ముస్లింలు మతం ప్రాతిపదికగా తమ స్వంత జాతీయ సంస్థలు ఏర్పాటు చేసుకున్నారు. బెంగాల్ సెంటిమెంట్ ని మెప్పించడం కోసం, విభజనకు వ్యతిరేకంగా స్వదేశీ ఉద్యమంలో భాగంగా అల్లర్లు చెలరేగడం లాంటి కారణాల వలన 1911 లో లార్డ్ హేర్డింగ్ బెంగాల్ ని మళ్ళీ ఏకం చేశాడు.

## నేపథ్యం
అప్పటి  బీహార్ ప్రావిన్స్ లో ప్రస్తుతపు బెంగాల్, బీహార్, చత్తీస్ ఘడ్ లోని కొన్ని ప్రాంతాలు, ఒరిస్సా, అస్సాం లాంటి ప్రాంతాలన్నీ కలిసి ఉండేవి. అందువల్ల ఇది సుమారు 7.85 కోట్ల జనాభాతో అతిపెద్ద ప్రావిన్సుగా ఉండేది. కొన్ని దశాబ్దాలుగా ఆంగ్లేయ అధికారులు ఈ పెద్ద ప్రాంతాన్ని పరిపాలించడంలో ఇబ్బందులు ఎదుర్కొంటూ వచ్చారు. దీనివల్ల తూర్పు ప్రాంతం నిర్లక్ష్యానికి గురైంది. పరిపాలన నిర్వహణ కోసమే ఈ ఆలోచన చేశారు.

## విభజన
ఆంగ్ల మాధ్యమం చదువుతున్న మధ్యతరగతి బెంగాలీలు ఈ విభజన తమ మాతృభూమిని నిలువునా చీల్చడమే అనీ, తమ ప్రాభవాన్ని తగ్గించడమేననీ అభిప్రాయపడ్డారు. ఈ నిర్ణయం అమలులోకి రావడానికి 6 నెలలకు ముందు కాంగ్రెస్ పార్టీ, విభజనను వ్యతిరేకించే వారందరి నుంచి వినతి పత్రాలను సేకరించి సంబంధిత అధికారులకు సమర్పించారు. బెంగాల్ కాంగ్రెస్ నాయకుడైన సురేంద్రనాథ్ బెనర్జీ బెంగాల్ ను విభజించేందుకు బదులుగా బెంగాలీ మాట్లాడని ప్రాంతాలైన ఒరిస్సా, బీహార్ ను ప్రావిన్సు నుంచి బాగుండేదని సలహా ఇచ్చాడు. అయితే లార్డ్ కర్జన్ ఈ సలహాను పట్టించుకోలేదు.

## మూలాలు

## ఆధార గ్రంథాలు
* 
* 
* 

వర్గం:భారతదేశ విభజన
వర్గం:పశ్చిమ బెంగాల్ చరిత్ర
లావు శ్రీకృష్ణ దేవరాయలు

**లావు శ్రీకృష్ణ దేవరాయలు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన పార్లమెంట్ ఎన్నికల్లో నరసరావుపేట నియోజకవర్గం నుండి ఎంపీగా గెలిచాడు.

## జననం, విద్యాభాస్యం
లావు శ్రీకృష్ణ దేవరాయలు ఆంధ్రప్రదేశ్ రాష్ట్రం, గుంటూరులో డాక్టర్‌ లావు రత్తయ్య, నిర్మల దంపతులకు 1983 ఏప్రిల్ 29న జన్మించాడు. ఆయన ఆస్ట్రేలియాలోని లా ట్రోబ్ యూనివర్సిటీ నుండి గ్రాడ్యుయేషన్ (మీడియా స్టడీస్‌) పూర్తి చేశాడు. లావు శ్రీకృష్ణ లావు ఎడ్యుకేషనల్‌ సొసైటీ వైస్‌ చైర్మన్‌గా, శ్రీ సోమనాథ ఎడ్యుకేషనల్‌ సొసైటీ పేరుతో ఏలూరులో సీబీఎస్‌ఇ సీల్‌బస్‌తో నడుస్తున్న స్కూల్‌కి అధ్యక్షుడిగా, ఈఎస్‌ఎస్‌ వీఇఇ ఏఏఆర్‌ కే ఎడ్యుకేషనల్‌ సొసైటీ ప్రైవేట్‌ లిమిటెడ్‌ (ఏలూరు) డైరక్టర్‌గా ఉన్నాడు.

## రాజకీయ జీవితం
లావు శ్రీకృష్ణ రాజకీయాలపై ఆసక్తితో 2019లో వైఎస్సార్ కాంగ్రెస్ పార్టీలో చేరాడు. ఆయన 2019లో జరిగిన పార్లమెంట్ ఎన్నికల్లో నరసరావుపేట నియోజకవర్గం నుండి వైఎస్సార్ కాంగ్రెస్ అభ్యర్థిగా పోటీ చేసి తన సమీప తెలుగుదేశం పార్టీ అభ్యర్థి రాయపాటి సాంబశివరావుపై 1,53,978 ఓట్ల మెజారిటీతో గెలిచి తొలిసారి ఎంపీగా లోక్‌సభకు ఎన్నికయ్యాడు. లావు శ్రీకృష్ణ 2019 లో ఐఐటీ (ఇండియన్ ఇన్స్టిట్యూట్ ఆఫ్ టెక్నాలజీ) లకు సంబంధించిన కౌన్సిల్ కమిటీ సభ్యుడిగా నియమితుడయ్యాడు.

లావు శ్రీకృష్ణదేవరాయలు 2024 జనవరి 23న వైఎస్సార్ కాంగ్రెస్ పార్టీ పార్టీ ప్రాథమిక సభ్యత్వానికి,  లోక్‌సభ సభ్యత్వానికి రాజీనామా చేశాడు. ఆయన 2024 మార్చి 02న టీడీపీ అధ్యక్షుడు నారా చంద్రబాబునాయుడు సమక్షంలో తెలుగుదేశం పార్టీలో చేరాడు. ఆయన 2024లో నరసరావుపేట నియోజకవర్గం నుండి టీడీపీ అభ్యర్థిగా పోటీ చేసి వైసీపీ అభ్యర్థి అనిల్ పై ఎంపీగా గెలిచాడు. శ్రీకృష్ణదేవరాయులు జూన్ 22న టీడీపీ పార్లమెంటరీ నేతగా నియమితులయ్యాడు. 

## మూలాలు

వర్గం:ఆంధ్రప్రదేశ్ రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా నుండి ఎన్నికైన లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:లోక్‌సభ సభ్యులు
పరిమల్ నత్వానీ

**పరిమల్‌ నత్వానీ** భారతదేశానికి చెందిన పారిశ్రామిక వేత్త, రాజకీయ నాయకుడు. ఆయన 2020లో ఆంధ్రప్రదేశ్‌ నుంచి రాజ్యసభకు ఎన్నికయ్యాడు.

## జననం, విద్యాభాస్యం
పరిమల్‌ నత్వానీ గుజరాత్ రాష్ట్రంలోని జాం కంబాలియా గ్రామంలో దీరజ్ లాల, పుష్పా బెన్ దంపతులకు 1956 ఫిబ్రవరి 1న జన్మించాడు.ఆయన ముంబైలోని ఎన్.యం కాలేజీలో బి.కాం పూర్తి చేశాడు.

## వ్యాపార జీవితం
పరిమల్‌ నత్వానీ మొదటిసారి పార్లే గ్రూప్ కి చెందిన ప్రకాష్ చౌహాన్, రమేష్ చౌహాన్ మొదలు పెట్టబోయే డీలర్ షిప్ వ్యాపారంలో భాగస్వామ్యం అయ్యాడు. వ్యాపారంలో మెళుకువులు నేర్చుకుని పుంజుకున్న తరువాత 30ఏళ్ళకే సన్ రైజ్ సోప్స్ అండ్ కెమికల్స్ డీలర్ షిప్ ని సొంతం చేసుకున్నాడు.ఆయన తరువాత బరోడాలో ఎస్.ట్.డి - పి.సి.ఒ వ్యాపారం, స్టాక్ ఎక్సేంజ్ వ్యాపారం లాంటి అనేక రంగాల్లో వ్యవరాలు చేశాడు. 1995లో కొటాక్ సెక్యూరిటీస్ కి రిలయన్స్ సంస్థలకి మద్యవర్తిత్వం వహించి గుజరాత్ లోని జాం నగర్ దగ్గర ఏర్పాటు చేసే ఆయిల్ రిఫైనరీకి సంబంధించి రైతుల నుండి 10వేల ఎకరాల భూ సమీకరణలో, అలాగే అందులో పని చేసే వారికోసం ఫ్లాట్స్ కొనడంలోను తాము ఎదుర్కుంటున్న సమస్యలను పరిష్కరించి దీరుభాయి అంబాని కుటుంబానికి సన్నిహితుడిగా మారాడు.

పరిమల్‌ నత్వానీ 1997లో రిలయన్స్ గ్రూప్ లో చేరిన 2016లో రిలయన్స్ ఇండస్ట్రీస్ కార్పొరేట్ వ్యవహరాల గ్రూప్ కి అధ్యక్షుడు అయ్యాడు.

## రాజకీయ జీవితం
పరిమల్‌ నత్వానీ 2008లో ఇండిపెండెంట్ అభ్యర్థిగా తొలిసారి రాజ్యసభ సభ్యుడిగా ఎన్నికయ్యాడు, ఆయన 2014 లో రెండోసారి జార్ఖండ్ నుండి రెండోసారి ఎంపీగా ఎన్నికై, 2020లో ఆంధ్రప్రదేశ్‌ నుంచి వైఎస్సార్ కాంగ్రెస్ పార్టీ అభ్యర్థిగా రాజ్యసభకు ఎన్నికయ్యాడు. ఆయన సెప్టెంబరు 9న రాజ్యసభ సభ్యుడిగా ప్రమాణ స్వీకారం చేశాడు.

## మూలాలు

వర్గం:1956 జననాలు
తహదేర్ కథ

**తహదేర్ కథ**, 1992లో విడుదలైన బెంగాలీ సినిమా. నేషనల్ ఫిల్మ్ డెవలప్‌మెంట్ కార్పొరేషన్ ఆఫ్ ఇండియా  బ్యానరులో బుద్ధదేవ్ దాస్‌గుప్తా దర్శకత్వం వహించిన ఈ సినిమాలో మిధున్ చక్రవర్తి, అనషువా ముజుందార్, దీపంకర్ దే తదితరులు ప్రధాన పాత్రల్లో నటించారు. ఈ సినిమాకు సంగీతం బిశ్వదేప్ దాస్‌గుప్తా, సినిమాటోగ్రఫీ వేణు అందించారు.

1993లో జరిగిన భారత జాతీయ చలనచిత్ర పురస్కారాలలో ఈ సినిమా జాతీయ ఉత్తమ నటుడు, ఉత్తమ బెంగాలీ సినిమా విభాగాల్లో జాతీయ అవార్డులను గెలుచుకుంది.

## మూలాలు
* మిధున్ చక్రవర్తి
* అనషువా ముజుందార్
* దీపాంకర్ దే
* సుబ్రత నంది
* దేబోశ్రీ భట్టాచార్య
* అశోక్ ముఖర్జీ
* సౌమిత్ర ఛటర్జీ

## ఇతర సాంకేతికవర్గం
* ఎగ్జిక్యూటివ్ ప్రొడ్యూసర్: రవి ముల్లిక్, దేబాషిష్ మజుందార్
* అసిస్టెంట్ డైరెక్టర్: ఉత్తమ్ సాహా, కౌశిక్ సేన్‌గుప్తా
* గాయకులు: అమర్ పాల్, అభిజిత్ బసు
* ఆర్ట్ డైరెక్టర్: నిఖిల్ సేన్ గుప్తా
* మేకప్: డెబి హాల్డర్

## అవార్డులు
1993 భారత జాతీయ చలనచిత్ర పురస్కారాలు
* జాతీయ ఉత్తమ నటుడు: మిథున్ చక్రవర్తి
* ఉత్తమ బెంగాలీ సినిమా

## మూలాలు

## బయటి లింకులు
* 

వర్గం:1992 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:బెంగాలీ సినిమాలు
నీలకంఠ శర్మ

షాంగ్లాక్పమ్ నీలకంఠ శర్మ(జననం 1995 మే 2) భారతదేశానికి చెందిన మైదాన హాకీ క్రీడాకారుడు. భారత జాతీయ హాకీ జట్టులో మిడ్ ఫీల్డర్ గా ఆడుతాడు.

2016 పురుషుల ప్రపంచ కప్(జూనియర్), 2020 టోక్యో ఒలింపిక్స్ లో పాల్గొన్నాడు. 

## కెరీర్
మణిపూర్ రాష్ట్రం ఇంపాల్ జిల్లాలోని కొంత ఆహాళ్లుపీ కి చెందిన నీలకంఠ శర్మ 2003 నుండి హాకీ ఆడటం నేర్చుకున్నాడు. 2011 వరకు పోస్టరియర్ హాకీ అకాడెమీకి ఆడిన ఇతను ఆ తరువాత భోపాల్ హాకీ అకాడెమీలో చేరాడు. 2014 సుల్తాన్ జోహార్ కప్ జూనియర్ జట్టుకు ఎంపికయ్యాడు అలాగే హాకీ ఇండియా లీగ్  లో దబాంగ్ ముంబై జట్టులో చేరాడు.

## బయటి లంకెలు
#నీలకంఠ శర్మ(హాకీ ఇండియా) 

## మూలాలు

వర్గం:1995 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
ఆజం జాహి మిల్స్, వరంగల్

**ఆజం జాహి మిల్స్**, తెలంగాణ రాష్ట్రం వరంగల్ జిల్లాలో స్థాపించబడిన వస్త్ర తయరీ పరిశ్రమ. హైదరాబాద్ రాజ్య 7వ నిజాం మీర్ ఉస్మాన్ అలీ ఖాన్ 1934లో వరంగల్ రైల్వే స్టేషన్ సమీపంలో ఈ అజం జాహీ మిల్స్ ను స్థాపించాడు. ఈ మిల్లుకు అలీఖాన్ మొదటి కుమారుడు ప్రిన్స్ అజామ్ జాహ్ పేరు పెట్టబడింది. 

## చరిత్ర
200 ఎకరాలకు పైగా భూములతో ఏర్పాటు చేయబడిన ఈ ఆజం జాహి మిల్లులు భారతదేశంలో అతిపెద్ద వస్త్ర పరిశ్రమలలో ఒకటిగా నిలిచింది. స్వాతంత్య్రానికి ముందు, ఈ మిల్లు 10,000 మందికి పైగా ఉపాధిని కల్పించింది. ఇక్కడ తయారయిన వస్త్రాలు మిల్లులు వరంగల్ పట్టణం మొత్తానికి సరఫరా చేయబడ్డాయి. ఈ మిల్లు సైరన్ వరంగల్, చుట్టుపక్కల గ్రామాల నివాసితులకు ఉదయం వేక్-అప్ కాల్‌గా వచ్చేది. 1974లో బెంగళూరుకు చెందిన నేషనల్ టెక్స్‌టైల్ కార్పోరేషన్ ఈ కంపెనీని స్వాధీనం చేసుకుంది. 1980ల చివరి వరకు ఆరు దశాబ్దాలకు పైగా పనిచేసిన ఈ మిల్లు, 1990ల ప్రారంభంలో మూసివేయబడింది.

## ప్రస్తుతం
2008లో కాకతీయ పట్టణ అభివృద్ధి సంస్థకి ఈ భూమి ఇవ్వగా, దాన్ని ప్లాట్లుగా తయారుచేసి విక్రయించారు. మిల్లులో పనిచేసి రిటైర్డ్ ఉద్యోగులకు ప్రతిఒక్కరికి 200 గజాల స్థలాలు కేటాయించబడ్డాయి. మిల్లుకు చెందిన 200 ఎకరాలలో ప్రస్తుతం 30 ఎకరాలు మాత్రమే మిగిలింది. ప్రజల డిమాండ్ మేరకు ఈ స్థలంలో అపెరల్ పార్క్ ఏర్పాటు చేయాలని ప్రతిపాదించబడింది. 1970ల నుండి ఇది పూర్తిస్థాయిలో పనిచేస్తోంది. ఫ్యాక్టరీల సాంకేతికతలను విద్యార్థులకు అందించేందుకు దీనిని ఉపయోగిస్తున్నారు. పార్సీ పెద్దమనిషి యాజమాన్యంలో ఐస్ ఫ్యాక్టరీ ఉంది. 

## మూలాలు

వర్గం:1934 స్థాపితాలు
వర్గం:వరంగల్ జిల్లా
వర్గం:పరిశ్రమలు
జరగనహళ్ళి సరస్సు

**జరగనహళ్లి సరస్సు** కర్ణాటకలోని బెంగుళూరు దక్షిణ భాగంలో ఉంది. దీనిని **యెలచెనహల్లి సరస్సు** అని కూడా పిలుస్తారు.  ఇది జెపి నగర్ మెట్రో స్టేషన్ సమీపంలో కనకపుర రోడ్డులో ఉంది. దీనికి  జరగనహళ్లి, యలచనహళ్లి అనే గ్రామాలు సరిహద్దులుగా ఉన్నాయి.
## విస్తీర్ణం
ఒకప్పుడు ఈ సరస్సు 6 ఎకరాలలో విస్తరించి ఉండేది. సరస్సులోని కొంత భాగం 1998 లో జరగనహల్లి గ్రామంలోని ప్రభుత్వ పాఠశాల విద్యార్థులకు పాఠశాల ఆట స్థలంగా మార్చబడింది. ప్రస్తుతం సరస్సు 4 ఎకరాలలో మాత్రమే విస్తరించి ఉంది.
## భౌగోళికం
ఈ సరస్సు అన్నయ్య సరస్సు, సారక్కీ సరస్సు వంటి ఇతర సరస్సులకు దగ్గరగా ఉంది. ఈ స్థలానికి స్పష్టమైన సర్వే నంబర్ ఇవ్వబడలేదు. కానీ ఈ సరస్సు జరగనహళ్లి గ్రామంలోని సర్వే నంబర్ 29/2C లో ఉందనీ కొన్ని పత్రాలు, యెలచెనహళ్లి, ఉత్తరహళ్లి హోబ్లీ, బెంగళూరు దక్షిణ తాలూకాలోని సర్వే నంబర్ 23 లో ఉందని కొన్ని పత్రాలు పేర్కొన్నాయి.
## చరిత్ర
1904 నాటి సర్వే సరస్సుకు కనీసం 100 సంవత్సరాల చరిత్ర ఉందని స్పష్టంగా సూచిస్తుంది. 2008లోని గూగుల్ మ్యాప్ సరస్సు పాక్షిక ఉనికిని చూపుతుంది.
## సంరక్షణ
కర్ణాటక లోని సరస్సులను పరిరక్షించేందుకు గానూ అక్కడి ప్రభుత్వం వివిధ ప్రాజెక్టులను రూపొందించింది.

సరస్సులు నాశనం కావడానికి ముఖ్య కారణం చెత్తాచెదారాన్ని సరస్సులో వేయడం. కాబట్టి దీనికి వ్యతిరేకంగా 1999 లో, కృష్ణ భట్ (ప్రఖ్యాత సామాజిక కార్యకర్త) ద్వారా ఒక ప్రాజెక్టు ప్రారంభించబడింది.  సరస్సుపై అలాంటి కార్యకలాపాలు ఆపాలని కోర్టు ఆదేశించింది.
## మూలాలు


వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
వకుళాభరణం కృష్ణమోహన్ రావు

**వకుళాభరణం కృష్ణమోహన్‌ రావు** తెలంగాణ రాష్ట్రానికి చెందిన రాజకీయ నాయకుడు, రచయిత, వక్త, తెలంగాణ ఉద్యమ కారుడు. ఆయన ప్రస్తుతం తెలంగాణ రాష్ట్ర బీసీ కమిషన్ ఛైర్మన్‌గా ఉన్నాడు. 

## జననం, విద్యాభాస్యం
thumb|236x236px|శ్రీ బసవేశ్వర 883వ జయంతి ఉత్సవంలో సత్కారం అందుకుంటున్న వకుళాభరణం కృష్ణమోహన్ (చిత్రంలో బిబి పాటిల్ తదితరులు)
వకుళాభరణం కృష్ణమోహన్‌ 1970లో తెలంగాణ రాష్ట్రం , కరీంనగర్ జిల్లా , హుజూరాబాద్ లో జన్మించాడు. ఆయన పదవ తరగతి వరకు హుజురాబాద్ ప్రభుత్వ ఉన్నత పాఠశాలలో, 1988లో ఇంటర్మీడియట్ కోరుట్ల ప్రభుత్వ జూనియర్ కాలేజ్ లో, కరీంనగర్ లోని ఎస్.ఆర్.ఆర్ డిగ్రీ కళాశాలలో 1991లో  బీకామ్, 1992లో అన్నామలై యూనివర్సిటీ నుండి బీఈడీ , 1994లో ఉస్మానియా  యూనివర్సిటీ నుండి పీజీ (ఎంఏ) పూర్తి చేశాడు.

## రాజకీయ జీవితం
వకుళాభరణం కృష్ణమోహన్‌ కాంగ్రెస్‌ పార్టీ ద్వారా రాజకీయాల్లోకి వచ్చాడు. ఆయన బీసీ విద్యార్థి సంఘం నాయకునిగా రెండు దశాబ్ధాలుగా బీసీల ఉద్యమాల్లో   క్రియాశీల పాత్ర పోషించాడు. వకుళాభరణం కృష్ణమోహన్‌ ఉమ్మడి ఆంధ్రప్రదేశ్ రాష్ట్రం 2004 నుండి 2014 వరకు బీసీ కమిషన్ సభ్యుడిగా పని చేశాడు. కృష్ణమోహన్‌ 2009 ఆంధ్రప్రదేశ్ అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి టిఆర్ఎస్ అభ్యర్థి ఈటెల రాజేందర్ చేతిలో 15035 ఓట్ల తేడాతో ఓటమి పాలై, 2010లో జరిగిన ఉప ఎన్నికల్లో తిరిగి కాంగ్రెస్ అభ్యర్థిగా పోటీ చేసి ఓటమి పాలయ్యాడు. తెలంగాణ  ప్రత్యేక రాష్ట్రం ఏర్పడిన తర్వాత 2014లో ఆయనకు కాంగ్రెస్‌ టికెట్టు దక్కలేదు. ఆయన 2016లో కాంగ్రెస్ పార్టీకి రాజీనామా చేసి, తెలంగాణ రాష్ట్ర సమితి పార్టీ లో చేరాడు.

వకుళాభరణం కృష్ణమోహన్‌ రావు అక్టోబర్ 22, 2016న తెలంగాణ బీసీ కమిషన్‌ సభ్యుడిగా నియమితుడై అక్టోబర్ 2019 వరకు ఆ పదవిలో ఉన్నాడు. వకుళాభరణం కృష్ణమోహన్‌ రావు 23 ఆగష్టు 2021న తెలంగాణ రాష్ట్ర బీసీ కమిషన్ ఛైర్మన్‌గా  నియమితుడయ్యాడు. ఆయన 1 సెప్టెంబర్ 2021న ప‌ద‌వీ బాధ్య‌త‌లు చేపట్టాడు. 

వకుళాభరణం కృష్ణమోహన్ 2025 సెప్టెంబర్ 1న నాంపల్లిలోని బీజేపీ రాష్ట్ర కార్యాలయంలో రాష్ట్ర అధ్యక్షుడు ఎన్. రామచందర్ రావు, బిజెపి ఒబిసి మోర్చా జాతీయ అధ్యక్షుడు కె. లక్ష్మణ్, రాజ్యసభ సభ్యుడు ఆర్.కృష్ణయ్యల సమక్షంలో భారతీయ జనతా పార్టీలో చేరాడు.

## పురస్కారం
*బహుజన బంధు

## మూలాలు

వర్గం:1970 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:కరీంనగర్ జిల్లా రాజకీయ నాయకులు
వర్గం:తెలంగాణ కార్పొరేషన్ చైర్మన్లు
వర్గం:రెండవ ప్రత్యేక తెలంగాణ ఉద్యమంలో పాల్గొన్న కరీంనగర్ జిల్లా వ్యక్తులు
భారత జాతీయ ఎస్సీ కమిషన్

**భారత జాతీయ షెడ్యూల్ కులాల కమిషన్** 2006 ఫిబ్రవరి 19న షెడ్యూల్డ్ కులాలు, షెడ్యూల్డ్ తెగలను విభజించి ఏర్పాటు చేశారు. షెడ్యూల్డ్ కులాల జాతీయ కమిషన్‌ను భారత రాజ్యాంగంలోని 338వ అధికరణం పరిధిలో ఏర్పాటు చేశారు. ఇది రాజ్యాంగం పరిధిలో షెడ్యూల్డ్ కులాలకు నిర్దేశించిన రక్షణ చర్యలను పర్యవేక్షిస్తుంది.

## నిర్మాణం, నియామకం, పదవీ కాలం
జాతీయ షెడ్యూల్డ్ కులాల కమిషన్‌లో ఒక చైర్మన్, వైస్ చైర్మన్, ముగ్గురు సభ్యులు ఉంటారు. ఇందులో ఒక మహిళ సభ్యురాలు తప్పనిసరి. ఈ కమిషన్ చైర్మన్, వైస్ చైర్మన్, సభ్యులను భారత రాష్ట్రపతి నియమిస్తారు. వీరు షెడ్యూల్డ్ కులాలకు చెందిన వారై ఉండాలి. కమిషన్ చైర్మన్, సభ్యుల పదవీకాలాన్ని రాష్ట్రపతి నిర్ణయిస్తాడు. ప్రస్తుత కమిషన్ పదవీకాలం మూడేళ్లు. వీరిని తొలగించే అధికారం కేవలం రాష్ట్రపతికె ఉంటుంది.

## విధులు
#షెడ్యూల్డ్ కులాల హక్కులను పరిరక్షించడం
#షెడ్యూల్డ్ కులాల సాంఘిక - ఆర్థిక అభివృద్ధికి వివిధ ప్రణాళికల రూపకల్పనకు కేంద్ర, #రాష్ట్ర ప్రభుత్వాలకు సలహాలు ఇవ్వడం.
#ఈ కమిషన్‌కు ఏదైనా కేసును విచారించే విషయంలో సివిల్ కోర్టుకు ఉండే అధికారాలు ఉంటాయి.
#షెడ్యూల్డ్ కులాల హక్కుల ఉల్లంఘన జరిగినప్పుడు విచారణ చేయడం.

## చైర్మన్లు

## మూలాలు

వర్గం:భారత రాజ్యాంగం
భారత జాతీయ ఎస్టీ కమిషన్

**భారత జాతీయ షెడ్యూల్డ్ తెగల కమిషన్** 89వ రాజ్యాంగ సవరణ చట్టం 2003 ప్రకారం 2004 సంవత్సరంలో ఏర్పడింది. ఇది రాజ్యాంగబద్ధమైన స్వతంత్ర సంస్థ. రాజ్యాంగంలోని 338 (ఎ) అధికరణ జాతీయ షెడ్యూల్డ్ తెగల గురించి తెలియజేస్తుంది. రాజ్యాంగ పరంగా షెడ్యూల్డ్ తెగలకు కల్పించిన రక్షణలను పరిరక్షించడం ఈ సంస్థ లక్ష్యం.

## నిర్మాణం, నియామకం, పదవీ కాలం
జాతీయ షెడ్యూల్డ్ తెగల కమిషన్‌లో ఒక చైర్మన్, వైస్ చైర్మన్, ముగ్గురు ఇతర సభ్యులు ఉంటారు. వీరిలో ఒక మహిళ సభ్యురాలు తప్పనిసరి. వీరందరూ షెడ్యూల్డ్ తెగలకు సంబంధించినవారై ఉండాలి. కమిషన్‌ చైర్మన్, వైస్ చైర్మన్, సభ్యులను నియమించే, తొలగించే అధికారం రాష్ట్రపతికే ఉంటుంది. వీరి పదవీ కాలం మూడేళ్లు.

## విధులు
#షెడ్యూల్డ్ తెగల హక్కుల ఉల్లంఘన జరిగినప్పుడు విచారణ చేపట్టడం.
#ఎస్టీలకు రాజ్యాంగపరంగా, శాసనపరంగా కల్పించిన ప్రత్యేక రక్షణ పట్ల అవగాహన కల్పించి చైతన్యపరచడం.
#ఎస్టీల ఆర్థిక, సాంఘిక అభివృద్ధికి సంబంధించి ప్రణాళిక రూపొందించి ప్రభుత్వాలకు సలహా ఇవ్వడం.
#ఎస్టీల రక్షణ కోసం అవసరమైన చర్యలపై రాష్ట్రపతికి సలహాలివ్వడం.
#ఏదైనా విషయాన్ని విచారించే విషయంలో ఈ కమిషన్‌కు సివిల్ కోర్టుకు ఉండే అధికారాలు ఉంటాయి.
## చైర్మన్లు

## ఇవి కూడా చుడండి
* జాతీయ వినియోగదారుల హక్కుల పరిరక్షణ కమిషన్

## మూలాలు

వర్గం:భారత రాజ్యాంగం
జాతీయ వెనుకబడిన తరగతుల కమిషన్

**జాతీయ వెనుకబడిన తరగతుల కమిషన్** చట్టం 1993 ప్రకారం 1993 ఆగస్టు14న ఏర్పడింది. 1953లో జవహర్‌లాల్ నెహ్రూ ప్రభుత్వం కాకాసాహెబ్ కాలేల్కర్ అధ్యక్షతన మొదటి బీసీ కమిషన్‌ను ఏర్పాటు చేసింది.ఇది 1955లో నివేదిక సమర్పించింది. 1978లో మొరార్జీ దేశాయ్ ప్రభుత్వం బీసీలకు రిజర్వేషన్లు కల్పించే అంశంపై సిఫారసులు చేసేందుకు బి.పి. మండలం అధ్యక్షతన కమిషన్‌ను ఏర్పాటు చేసింది. ఈ కమిషన్ 1980లో నివేదిక సమర్పించింది. ఈ కమిషన్ కేంద్ర ప్రభుత్వ ఉద్యోగాల్లో ఓబీసీలకు 27% రిజర్వేషన్లు కల్పించాలని సిఫారసు చేసింది. 1979లో జనతాప్రభుత్వం అధికారాన్ని కోల్పోవడంతో మండలం కమిషన్ సిఫారసులు అమలుకాలేదు. 1990లో వి.పి. సింగ్ ప్రభుత్వం మండలం కమిషన్ సిఫారసులను అమలుచేసింది. సుప్రీంకోర్టు తీర్పు మేరకు 1993లో పార్లమెంట్ చట్టం ద్వారా శాశ్వత బీసీ కమిషన్‌ను 1993 ఆగస్టు14న ఏర్పాటు చేశారు. దేశంలో 2399 వెనుకబడిన కులాల ఉన్నాయి.

## నిర్మాణం, నియామకం, పదవీ కాలం
జాతీయ వెనుకబడిన తరగతుల కమిషన్‌లో ఒక అధ్యక్షుడు, ముగ్గురు సభ్యులు, ఒక సభ్య కార్యదర్శి ఉంటారు. ఈ కమిషన్ చైర్మన్, సభ్యులను కేంద్ర ప్రభుత్వం నియమిస్తుంది. వీరి పదవీ కాలం 3 సంవత్సరాలు. వీరిని ముందుగా తొలగించే అధికారం కేంద్ర ప్రభుత్వానికి ఉంది.
## విధులు
#సామాజికంగా, విద్యాపరంగా వెనుకబడిన తరగతుల వారి సంక్షేమం కోసం రాజ్యాంగం కల్పించే రక్షణలు, ప్రభుత్వం రూపొందించిన చట్టాలను అమలు చేసేందుకు కృషి చేయడం. కేంద్ర, రాష్ట్ర ప్రభుత్వాలు చేపట్టాల్సిన చర్యలను సిఫారసు చేయడం.
#వెనుకబడిన తరగతుల స్థితిగతులను అధ్యయనం చేసి, వాటిని మెరుగుపరిచేందుకు సూచనలు చేయడం.
#బీసీ వర్గాల ప్రగతికోసం రూపొందించిన సిఫారసులను ఒక నివేదిక రూపంలో రాష్ట్రపతికి అందజేయడం, రాష్ట్రపతి ఈ నివేదికను పార్లమెంటుకు సమర్పిస్తారు.
#కమిషన్ తన విధులను నిర్వహించే విషయంలో సివిల్ కోర్టు అధికారాలను కలిగి ఉంటుంది.
#వెనుకబడిన కులాల కేంద్ర జాబితాలో మార్పులు, చేర్పులను సిఫారసు చేస్తుంది.
#బీసీల సంక్షేమానికి చేపట్టిన చర్యలను సమీక్షిస్తుంది.
#ఏ వ్యక్తినైనా విచారణకు కమిషన్ ముందు హాజరు కావాల్సిందిగా ఆదేశిస్తుంది.
#వార్షిక నివేదికను ప్రభుత్వానికి సమర్పిస్తుంది.

## చైర్మన్లు

### ప్రస్తుత సభ్యులు

## మూలాలు

వర్గం:భారత రాజ్యాంగం
ఔటర్ రింగు రోడ్డు, వరంగల్

**వరంగల్ ఔటర్ రింగు రోడ్డు,** తెలంగాణ రాష్ట్రంలోని వరంగల్ పట్టణం చుట్టూ ఉన్న రింగు రోడ్డు. ల పొడవులో ఈ రింగురోడ్డు ఉంది. ఈ ఔటర్ రింగ్ రోడ్డుపై ప్రతీ 20 కి.మీలకు ఒక విశ్రాంతి కేంద్రాన్ని ఏర్పాటు చేస్తున్నారు. ఈ ఔటర్ రింగు రోడ్డు రెండు జాతీయ, 4 రాష్ట్ర రహదారులతోపాటు అనేక దారులను కలుపుతోంది. ఈ రింగ్‌రోడ్డు పరిసర ప్రాంతాలలో పారిశ్రామిక, వ్యాపార, వాణిజ్య కేంద్రాలు అభివృద్ధి చేయనున్నారు.

## చరిత్ర
హైదరాబాద్‌–వరంగల్‌ దారిలో రాంపూర్‌ గ్రామంలోని ఢిల్లీ పబ్లిక్‌ స్కూల్‌ నుంచి ధర్మసాగర్, ఉనికిచర్ల, దేవన్నపేట, కోమటిపల్లి, భీమారం, చింతగట్టు, పలివేల్పుల, ముచ్చర్ల, పెగడపల్లి, వంగపహాడ్, ఆరేపల్లి దాకా ఈ రింగురోడ్డు ఉంటుంది. 2017 అక్టోబరు నెలలో తెలంగాణ ముఖ్యమంత్రి కె. చంద్రశేఖర్ రావు ఈ ఎక్స్‌ప్రెస్‌వేకి శంకుస్థాపన చేశాడు.  పొడవున్న ఈ రోడ్డును భారత జాతీయ రహదారుల నిర్వాహణ సంస్థ, తెలంగాణ ప్రభుత్వ రోడ్డు భవనాల శాఖలు సంయుక్తంగా నిర్మించాయి. 163వ జాతీయ రహదారి వరకు  నిర్మాణాన్ని ఎన్.హెచ్.ఏ.ఐ. చేపట్టగా,  మిగిలిన  తెలంగాణ ప్రభుత్వ శాఖచే నిర్మించబడుతుంది. ప్రాజెక్ట్ మొత్తం అంచనా వ్యయం  7 బిలియన్లు.

## పురోగతి
2020 మార్చి నెల నాటికి ఎక్స్‌ప్రెస్‌వే జాతీమ రహదారి బైపాస్ స్ట్రెచ్ నిర్మాణం పూర్తయింది. 

## ఇతర వివరాలు
వరంగల్ పట్టణ మాస్టర్ ప్లాన్ 1971లో రూపొందించబడింది కావున నగరం అభివృద్ధి ప్రకారం రేడియల్ రోడ్లు, భూగర్భ డ్రైనేజీ, స్ప్లిట్ రోడ్లు, పారిశ్రామిక కాలనీలు, ఉద్యానవనాల కోసం సరికొత్తగా మాస్టర్ ప్లాన్ సిద్ధం చేశారు.

## ఇవికూడా చూడండి
* పి.వి. నరసింహారావు ఎక్స్‌ప్రెస్ వే
* ఇన్నర్ రింగు రోడ్డు, హైదరాబాద్
* ఔటర్ రింగు రోడ్డు, హైదరాబాద్
*హైదరాబాద్ రీజినల్ రింగు రోడ్డు

## మూలాలు

వర్గం:వరంగల్
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
భారత జాతీయ మానవ హక్కుల కమిషన్

**భారత జాతీయ మానవ హక్కుల కమిషన్** 1993లో భారత పార్లమెంటు మానవ హక్కుల పరిరక్షణ చట్టం ప్రకారం 1993 అక్టోబరు 12న ఏర్పడింది. ఈ కమిషన్ రాజ్యాంగ బద్దంగా, చట్టబద్దంగా ప్రజలకు కల్పించిన హక్కుల రక్షణ బాధ్యతలు చేపడుతుంది.

దేశంలోని ఏ వ్యక్తి అయినా స్వేచ్ఛగా బతికే హక్కు ఉందని, అతని హక్కులకు భంగం కలిగించినా, అన్యాయంగా ఎన్ కౌంటర్ ల పేరిట చంపినా ప్రశ్నించేందుకు రాజ్యాంగం జాతీయ మానవ హక్కుల కమిషన్‌ను ఏర్పాటు చేసింది. తప్పు చేసిన ఏ వ్యక్తినైనా చట్టపరంగానే శిక్షించాలి కానీ చట్టాన్ని తీసుకుని ఏ విధమైన చర్యలు పాల్పడరాదు. అలాంటి పరిస్థితులు తలెత్తినప్పుడు మానవ హక్కుల కమిషన్ సుమోటోగా స్వీకరించి విచారిస్తుంది.

## నిర్మాణం
జాతీయ మానవ హక్కుల కమిషన్ బహుళ సభ్య సంస్థ. దీనిలో ఒక చైర్మన్ నలుగురు సభ్యులు ఉంటారు. చైర్మన్ గా నియమితులయ్యే వ్యక్తి సుప్రీంకోర్టు ప్రధాన న్యాయమూర్తిగా పదవీ విరమణ చేసినవారై ఉండాలి. సుప్రీంకోర్టు న్యాయమూర్తిగా పనిచేస్తున్న లేదా పదవీ విరమణ చేసిన వారు ఒక సభ్యుడిగా ఉంటారు. మరో సభ్యుడు ఏదైనా హైకోర్టు నుంచి న్యాయమూర్తిగా పనిచేస్తున్న లేదా పదవీ విరమణ చేసిన వారై ఉండాలి. మిగిలిన ఇద్దరు సభ్యులు మానవ హక్కుల రంగంలో పరిజ్ఞానం ఉన్నవారై ఉండాలి. పై సభ్యులతో పాటు మరో నలుగురు పదవి రీత్యా సభ్యులుగా ఉంటారు.

## నియామకం
జాతీయ మానవ హక్కుల కమిషన్ చైర్మన్, సభ్యులను రాష్ట్రపతి నియమిస్తాడు. వీరి నియామకంలో ప్రధాన మంత్రి అధ్యక్షతన ఆరుగురు సభ్యుల కమిటీ సలహా ఇస్తుంది.
#భారత ప్రధాన మంత్రి (చైర్మన్)
#కేంద్ర హోంశాఖ మంత్రి
# లోక్‌సభ స్పీకర్
#రాజ్యసభ డిప్యూటీ చైర్మన్
#లోక్‌సభలో ప్రతిపక్ష నాయకుడు
#రాజ్యసభలో ప్రతిపక్ష నాయకుడు

## పదవీకాలం,  తొలగింపు
జాతీయ మానవ హక్కుల కమిషన్ చైర్మన్, సభ్యుల పదవీ కాలం ఐదేళ్లు లేదా 70 ఏళ్ల వయసు వచ్చే వరకు. ఏది ముందైతే అది వర్తిస్తుంది. కమిషన్ చైర్మన్, సభ్యులను తొలగించే అధికారం రాష్ట్రపతికి ఉంటుంది.

## విధులు
#మానవ హక్కులను పరిరక్షించడం
#జైళ్లలో ఉన్న ఖైదీలకు కనీస సౌకర్యాలు కల్పించాలని మార్గదర్శకాలు ఇవ్వడం
#మానవ హక్కుల రంగంలో పరిశోధన చేపట్టడం
#ప్రజలకు మానవ హక్కుల పట్ల అవగాహన కల్పించడం
#కమిషన్‌కు సంవత్సరం కంటే ముందు జరిగిన విషయాలన విచారించే అధికారం లేదు

## జాతీయ మానవ హక్కుల కమిషన్ చైర్మన్లు

## మూలాలు

వర్గం:భారత రాజ్యాంగం